Podrška porodičnim vrijednostima | Palelive.com\nPočetna Regija Milići Podrška porodičnim vrijednostima\nPodrška porodičnim vrijednostima\nMILIĆI – Kompanija „Boksit“ iz Milića posebnim beneficijama i podsticajima od 1. jula motivisaće zaposlene koji do sada nisu zasnovali bračnu zajednicu, da to učine, uz poseban novčani stimulans za svako novorođeno dijete, saopšteno je danas iz „Boksita“.\n„Višegodišnje iskustvo nedvosmisleno ukazuje da su porodična zaposlena lica više posvećena poslu, radno odgovornija i vezanija za Kompaniju nego što je to slučaj sa zaposlenim koji nisu porodični. Ne ulazeći u motive i razloge, odnosno ne atakujući na lične slobode i prava, Kompanija ima interesa i razloga da sa određenim mjerama podstiče zaposlene koji su zasnovali ili zasnivaju bračnu zajednicu“, navedeno je u saopštenju.\nOsim dosadašnjih podsticaja, koji su se ogledali u snošenju dijela troškova svadbe i nadoknadi za novorođenčad isplatom po 1.000 KM za prvo rođeno dijete, uz uvećanje tog iznosa za 1.000 KM za svako naredno, biće obezbijeđeni i drugi značajni podsticaji za zasnivanje braka i povećanje nataliteta.\nKompanije se, između ostalog, obavezala da će obezbijediti puni iznos plate za vrijeme trudničkog i porodiljskog odsustva uz pravo da odsustvo produži i nadoknadu prima 30 dana za svako rođeno dijete.\nTakođe, povoljniji uslovi predviđeni su i u rješavanju stambenog pitanja, zasnivanju radnog odnosa, te učešću u troškovima školovanja i dodatnog obrazovanja, kao i napredovanja u struci.\nBudućim mladencima iz reda zaposlenih Kompanija će participirati u troškovima svadbi koje se organizuju u „Boksitovom“ Motelu u iznosu od 30 KM po zvanici, za maksimum 300 lica, saopštila je Služba za odnose sa javnošću Kompanije „Boksit“ iz Milića.\nPrethodni članakIzašao vanredni broj časopisa „Soko“ iz Dobruna\nNaredni članakSjećanje na formiranje Zvorničke brigade


Svim sredstvima brani svoje interese Dragan Šolak, Foto: Screenshot\ngrubo zloupotrebljava privilegiju\nmilan bozovic\t 02.02.2021. 08:00h\nN1 i Nova S moguću saradnju Telekoma i Telenora politizuju iz straha da će to ugroziti dominaciju koju Junajted grupa godinama ima na tržištu. Istovremeno, svojim izveštavanjem vrše pritisak na nezavisna regulatorna tela\nJunajted grupa Dragana Šolaka grubo zloupotrebljava privilegiju što putem svojih medija može da utiče na javno mnenje. U situaciji kada su im interesi vlasnika ugroženi, televizije i portali N1 i Nova S, ali i ostali mediji pod krovom Junajted grupe, pribegavaju oprobanoj metodi širenja lažnih vesti. Oni bez ikakvih profesionalnih i etičkih uzusa bukvalno obmanjuju javnost Srbije, servirajući joj potpuno lažnu predstavu o navodnom ugrožavanju slobode medija.\nU starom maniru\nN1 i Nova S moguću saradnju Telekoma i Telenora politizuje iz straha da će to ugroziti dominaciju koju Junajted grupa godinama ima na tržuštu. Istovremeno, svojim izveštavanjem Šolakovi mediji vrše pritisak na nezavisna regulatorna tela.\nPoslednjih dana N1 i Nova S su okupirali svoju publiku jednim tek potencijalnim događajem na tržištu telekomunikacija, a za koji je Šolak procenio da će mu ugroziti imperiju. To je bilo dovoljno da se, po starom maniru, njegovi mediji ponovo pozabave proizvodnjom fejk njuza.\nŠire laži u korist svog gazde Simonović, Georgiev i Ćosić čelni ljudi N1, Nova.rs, Njuzmaks Adrijafoto: Fotomontaža\nPoslovna saradnja koju planiraju Telekom i Telenor i potpuno legitimna mogućnost da se na polje kablovske televizije uključi i treći igrač podigla je na noge čitavu Šolakovu mašineriju, sve sa ciljem da se javnost ubedi u bezočnu laž, a to je da se time uništava SBB, kao operater Junajted grupe, i guše mediji u vlasništvu te kompanije. Zanimljivo je da se Šolak osetio povređenim zbog saradnje Telekoma i Telenora, a nije mu smetao sličan poslovni odnos koji je njegov SBB svojevremeno imao s Telekomom.\nU agresivnoj kampanji Junajted grupe izdvajaju se najmanje dve lažne vesti koje se besomučno ponavljaju.\n1. Gušenje slobode medija\nSasvim je neodrživa tvrdnja da tržišna saradnja dve kompanije na ovom tržištu može da utiče na medije, a pogotovo na njihovu slobodu. Saradnja kakvu planiraju Telekom i Telenor nema nikakve veze s vlasništvom, radom ili uređivačkom politikom bilo kog medija na medijskom nebu Srbije. Tvrditi tako nešto je čisto obmanjivanje javnosti i pokušaj da se interes pojedinca zamaskira velikom društvenom temom kakva je svakako sloboda medija.\n2. Uništavanje SBB\nN1 danima tvrdi da je cilj da se SBB na tržištu svede na oko 30 odsto učešća, što Šolak predstavlja kao - uništavanje SBB. Ovo je, međutim, samo još jedna podmetačina iz kuhinje TV N1, jer ni izbliza ne odgovara istini. Ukoliko dođe do poslovne saradnje Telekoma i Telenora pa Telenor uđe na polje kablovske televizije, ta nova okolnost neće uništiti SBB, kao jednog od velikih igrača na tržištu, već će samo pojačati tržišnu utakmicu. Tržišna konkurencija može samo da unapredi uslugu koju korisnici plaćaju, pa bi u krajnjem ishodu građani mogli samo da budu na dobitku. Uostalom, 30 odsto učešća na tržištu daleko je od bilo kakvog uništenja. Junajted grupa i Šolak ne propuštaju nijednu priliku da pokažu koliko ne poštuju principe tržišne utakmice.\nMANIPULATORI: Šolakovi ljudi u Crnoj Gori napadaju druge medije za kršenje zakona, a sve to njegove televizije rade u Srbiji!\nDragan SolakJunajted medijaN1Nova STelekomTelenormedijivestilažne vesti


Predstavnici Zapada rekli su da se kriza u Siriji može razrešiti samo političkom tranzicijom, što je značajno i za borbu protiv Islamske države, dok je ministar spoljnih poslova Rusije Sergej Lavrov rekao da se teroristi „ne mogu deliti na dobre i loše momke“ i da pregovori moraju da se vode izmedju civilnih predstavnika u odgovarajućim delegacijama.\n„Zamislimo koliko se to može brzo rešiti, za samo nekoliko meseci, ako obezbedimo takvo političko rešenje“, rekao je Keri, dodajući da se Islamska država u Siriji ne može poraziti samo vazdušnom kampanjom, već da je potrebno uključenje arapskih kopnenih snaga.\n„Intervencija NATO protiv Jugoslavije 1999. je bila otvaranje Pandorine kutije u Evropi. Nažalost naši zapadni partneri nisu izvukli prave zaključke iz kosovske tragedije“, rekao je Lavrov.\n„Samo ujedinjena porodica, u kojoj se čuje glas svakog člana“ može da izbegne opasnost da ‘male grudve’ izazovu velike lavine“, rekao je Vučić.\nNužnost jedinstva u borbi protiv terorizma istakao je i generalni sekretar OEBS-a Lamberto Zanijer. „Moramo da pokažemo da kao organizacija činimo sve da sprečimo terorizam“, rekao je Zanijer na otvaranju ministarskog sastanka OEBS i dodao da je za to potrebno rešiti probeleme unutar društva, podstaći toleranciju i medjusobni dijalog.


Moskva: Gadafijeve pristalice treba da učestvuju u nacionalnom dijalogu Libije - Sputnjik Srbija\n21:02 11 April 2021\n10:19 04.01.2021 Preuzmite kraći link\nU nacionalnom dijalogu o Libiji treba da učestvuju različite političke snage, uključujući pristalice bivšeg libijskog lidera Muamera Gadafija, smatra zamenik ruskog ministra spoljnih poslova Sergej Veršinjin.\nVeršinjin je podsetio da su se libijske strane na Forumu libijskog političkog dijaloga u Tunisu dogovorile da održe opšte izbore u decembru 2021. godine.\n„Polazimo od činjenice da glavnu odgovornost za donošenje takvih važnih odluka i, što je još važnije, za njihovu realizaciju, snose sami Libijci. Takve odluke treba razvijati u okviru nacionalnog dijaloga sa što širim spektrom učešća libijskih političkih snaga, uključujući komandanta Libijske nacionalne armije Halife Haftara i pristalice Muamera Gadafija. Drugim rečima, ako ogromna većina Libijaca smatra da je neophodno da se izbori održe na vreme, tako treba i da bude“, rekao je Veršinin za Sputnjik.\nOn je naglasio da su „Ujedinjene nacije, nesumnjivo, pozvane da igraju svoju ulogu pružajući moguću tehničku i organizacionu pomoć uz poštovanje suvereniteta zemlje“.\n„Istovremeno smo uvereni da izbori nisu sami sebi cilj, već moraju biti uključeni u kontekst vitalnih reformi koje su Libiji potrebne da bi postigla istinsko nacionalno pomirenje, sačuvala jedinstvo zemlje i formirala efikasne vladine organe“, dodao je zamenik ministra.\nVlasti istočnog dela zemlje rade nezavisno od Tripolija i sarađuju sa Libijskom nacionalnom armijom Halife Haftara, koja vodi dugotrajan rat sa militantima.\nHaftarove snage pokrenule su ofanzivu u aprilu 2019. godine u pokušaju da zauzmu Tripoli, ali je njihova ofanziva propala u junu, jer su združene snage za Tripoli, uz podršku Turske, uspele da odbiju napad.\nVladu nacionalnog jedinstva podržavaju Turska i Katar, a Libijsku nacionalnu armiju – Egipat i UAE.


Policija vs. tužilaštvo - Aleksandar Roknić - Peščanik\nCorax, 15. septembar 2016.\nDržavne institucije u Srbiji rade na dugme: sad ih uključiš, sad ih isključiš. Kao Homer Simpson u jednoj od epizoda Simpsonovih: posle beskrajnog pritiskanja dugmeta, on više ne zna da li je svetlo ili mrak. Najbolji primer tog “on-off” principa u radu institucija je slučaj Savamala, gde je u noći između 24. i 25. aprila paravojna grupacija od 30-ak naoružanih, uniformisanih osoba bez oznaka i maskiranih fantomkama – bagerima srušila 10-ak poslovnih objekata u Savamali.\nPritom su crnim džipovima blokirali okolne ulice, slučajne prolaznike legitimisali (valjda navika), a čuvara jednog od objekata vezali i mučili. Policija na brojne panične pozive građana nije izašla na teren jer je, kako je to ministar policije rekao, postojala opasnost da policajci stradaju od strujnih kablova koji su virili iz porušenih objekata.\nViše javno tužilaštvo u Beogradu već mesecima traži od policije da prikupi dokaze o ovim događajima. Prema Zakoniku o krivičnom postupku tužilaštvo rukovodi istragom, što znači da je policija servis tužilaštva. Ali policija ignoriše tužilaštvo u ovom predmetu koji je krucijalan za vladavinu prava i bezbednost građana, na čemu u pregovorima sa Srbijom insistira i EU, u nedavno otvorenim poglavljima 23 i 24 – pravosuđe, ljudska prava i bezbednost.\nTužilaštvo je u proteklih 5 meseci policiji poslalo 4 zahteva za prikupljanje potrebnih obaveštenja a, kako je objavio Insajder, pre 3 nedelje uputilo i urgenciju „za postupanje po podnetim zahtevima“. To znači da istraga o tome šta se desilo u Savamali tapka u mestu. Kada Tužilaštvo šalje urgencije policiji, to znači da policija ne radi ništa. Tužilaštvo nema drugi zakonski instrument kojim bi nateralo policiju da radi ono za šta je građani države Srbije plaćaju. Ili možda imamo partijsku policiju koja ispunjava privatne želje nekolicine ljudi iz državnog vrha, kao u vreme režima Slobodana Miloševića. Znamo kako se to završilo – ispunjavanjem naloga za likvidacije političkih protivnika i kritičara Miloševićevog režima.\nZanimljivo je da je Više tužilaštvo na pitanja lista Danas o tome da li postoje problemi tužilaštva u komunikaciji sa policijom u vezi s ovim slučajem, odgovorilo da tužilaštvo nikada nije imalo problema u komunikaciji sa policijom, „a to se odnosi kako na konkretne predmete tako i na svakodnevno postupanje policijskih službenika i zamenika javnog tužioca u predmetima koji su u nadležnosti Višeg tužilaštva“.\n„Dakle, saradnja tužilaštva i policije je odlična i ne postoje nikakvi problemi u međusobnoj komunikaciji“, rekla je portparolka tužilaštva Tatjana Sekulić i dodala da se “predmet o rušenju objekata u Savamali ne nalazi ni u čijoj fioci, već tužilaštvo postupa od prvog trenutka, tačnije od prvog saznanja o ovom događaju”.\nBiće da se u ovom slučaju policija ipak otrgla kontroli tužilaštva. Možda policija nije obaveštena o tome da se tužilačka istraga primenjuje od oktobra 2013. godine.\nI zaštitnik građana Saša Janković je obavio svoju istragu i prikupio masu dokaza o umešanosti policije u ovaj slučaj. Dokazano je da je ona imala nalog iz vrha – da li policije ili Vlade Srbije, da ne reaguje i da pusti “fantomske bagere” da poruše objekte koji ometaju sprovođenje megalomanskog projekta naprednjaka Beograd na vodi.\nKo može da naredi policiji da ne izađe na teren na pozive građana? Iz transkripata razgovora dežurnog smene u stanici policije zaduženoj za Grad Beograd, jasno je da je dobijena naredba da se za situaciju u Savamali građani preusmeravaju na Komunalnu policiju i da se ne šalje dežurna patrola na lice mesta.\nProblem blokade institucija i nesprovođenja zakona u Srbiji nije nov. Na te probleme ukazuje se u svakom izveštaju međunarodnih institucija, ali vlast za to ne haje, jer su uprkos tome otvorena baš poglavlja na koja se ovaj problem odnosi – pravosuđe i bezbednost. To samo pokazuje koliko ceo proces pridruživanja EU zapravo zavisi od političke volje a ne postignutih rezultata. Drugim rečima, ako je odlučeno da Srbija postane deo EU, onda se ovakvi slučajevi podvode pod unutrašnja pitanja i Unija se u njih ne meša.\nA da li će biti rešen ovaj slučaj, na čemu insistiraju i desetine hiljada građana koji već peti put protestuju na beogradskim ulicama – pa neće, jer ne postoji politička volja da se obelodani da, kako je to lepo rekao premijer Aleksandar Vučić, iza rušenja u Hercegovačkoj “stoji vrh gradske vlasti”. Stari Rimljani su imali izreku – čija korist, njegova i odgovornost, a korist od nezakonitog rušenja objekata u Savamali su imale gradske vlasti.\nMinistar policije Nebojša Stefanović tvrdi da je sve u najboljem redu i da će nadležni u policiji sa tužilaštvom „raspraviti šta je urađeno, šta je dostavljeno, šta nije, da li treba još nešto da se dostavi od dokumenata“. Naravno, nijednoj vlasti ne odgovaraju odgovorni, savesni i efikasni tužioci koji krivično gone najviše državne funkcionere. Setimo se sramnog prekršajnog postupka koji je krajem 2009. bio pokrenut u marketinške svrhe protiv tadašnjeg predsednika Srbije Borisa Tadića.\nDa bi pokazao da institucije rade svoj posao, Tadić je naterao policiju da podnese prekršajnu prijavu protiv njega, jer je 2009. na fudbalskoj utakmici Srbije i Rumunije ispijao šampanjac sa brojnim ministrima i gradskim funkcionerima, uprkos Zakonu o sprečavanju nedoličnog ponašanja na sportskim manifestacijama. Predsednik je sve priznao pred prekršajnim sudijom, a kaznu od tadašnjih 40.000 dinara je platio i nije se žalio. Zbog sprdanja političara sa državnim institucijama, zbog njihovog ponižavanja i unižavanja, slučajevi kao što je Savamala završavaju kao postupak protiv Tadića – u mehurićima.


Dodik i Cvijanović početkom oktobra na sastanku kod Putina - Bportal.ba - Najvažnije vijesti iz BiH\nPredsjednik Republike Srpske Milorad Dodik rekao je jučer u Banjoj Luci da zajedno sa predsjednicom Vlade RS-a Željkom Cvijanović početkom oktobra putuje u Rusiju, potrebno je napomenuti da su i izbori u BiH sedmog oktobra.\nTrebali bi se sastati sa predsjednikom Ruske Federacije Vladimirom Putinom.\nKaže da će po njihovom povratku u RS javnost biti o obavještena o temama sastanka. Dodik je najavio i da će Banju Luku “posjetiti jedna važna ličnost iz američkog političkog života”.\nNakon današnjeg operativnog sastanka svih organa Gradskog odbora SNSD-a Banjaluka, povodom priprema za predstojeće Opšte izbore, Dodik, koji je predsjednik SNSD-a, rekao je da ta stranka ima rezultate s kojima izlazi na oktobarske izbore i vjeruje u pobjedu.\nOznačeno: dodik milorad, vladmir putin, željka cvijanović


Održavanje domova besprekorno svežim i čistim izuzetno je važan, ali težak zadatak.\nOvi prirodni lekovi pomoćiće vam da se zaštitite od virusa i prehlade, ali i da ublažite simptome - ukoliko ste već "zakačili" neki sezonski virus.\n5 saveta za opuštanje i poboljšanje stanja kože\nSuvo cveće u poslednje vreme doživljava renesansu, a kada vidimo koliko divno izgleda u prostoru nije teško razumeti zašto je to tako.\nUklanjaju masne fleke sa odeće za 5 minuta: Ova dva sastojka zajedno čine čudo!\nVerovatno ih već imate kod kuće\nBiljke koje ubijaju viruse na ćelijskom nivou: 7 najmoćnijih!\nNajbolja preventiva za jačanje imuniteta\nNišta efikasnije ne postoji\nU nedostatku kupovnih, definfektant vazduha možete da napravite i sami, ali ga morate koristiti češće, jer je prirodan, pa mu je efekat nešto kraći


Ova odbornička grupa zalaže se, naime, za zaštitu spomenika iz 19. i s početka 20. veka na teritoriji opštine.\n„Predlog je upućen na dalje razmatranje i nadamo se da će, ako dođe do odbornika na sednici Skupštine opštine, biti podržan jer je od interesa za sve građane Bečeja. Naime, ako se grobno mesto ne obnovi, odnosno ako se ne uplati naknada nakon 10 godina, ono postaje slobodno mesto. Ipak, i na pravoslavnom i na katoličkom groblju imamo znatan broj grobnih mesta i spomenika iz, recimo, 19. veka koja su od istorijskog značaja, a ne postoji mogućnost njihove obnove, jer te porodice nemaju naslednike“, rekao je Knezi.\nU inicijativi za izmenu i dopunu skupštinske odluke o sahranjivanju i grobljima piše da su njeni razlozi to što su sa katoličkog groblja u Sinđelićevoj ulici uklonjeni porodična grobnica i nadgrobni spomenik porodice Viši (veleposednik i dobrotvor). Do uklanjanja porodične grobnice je došlo zbog poštovanja aktuelnih odredaba odluke o sahranjivanju i grobljima.\nInicijativa se odnosi na dopunu odluke o sahranjivanju i grobljima na taj način da se u nju ugradi odredba koja će regulisati odnos prema grobnicama koje svojom starošću i vremenu nastajanja čine istorijsku i kulturološku ostavštinu opštine. Predlog odborničke grupe je da se ovo pitanje reguliše tako da se u rad uključi Komisija za spomenike i nazive ulica, ili da se formira posebna, stručna radna grupa koja će utvrditi kriterijume koji bi bili pokazatelji odnosno parametri u odlučivanju o tome koji su grobovi, odnosno nadgrobni spomenici koji bi uživali posebnu zaštitu, ili pak da se o tome konsultuje Pokrajinski zavod za spomenike kulture.\nTakva opštinska odluka bi trebala da se primenjuje na sva groblja u opštini, bez obzira na to ko upravlja njima, piše u inicijativi odborničke grupe „Za Bečej-Óbecséért”.\nViše iz ove kategorije « Među najvećim dužnicima za porez na imovinu u Bečeju su i crkve: Pravoslavna i katolička crkva duguju više od 9 miliona dinara\tLični pratioci: Odluka do 1. decembra »


Nakon više od dve decenije izvorište "Peštan" u punom kapacitetu | GEM info\nNakon više od dve decenije izvorište “Peštan” u punom kapacitetu\n28. avgusta 2020. Redakcija 0 Comments JPKP lazarevac, Vodovod Peštan\nJavno preduzeće za komunalnu privredu “Lazarevac” pustilo je u rad revitalizovani bunar na izvorištu “Peštan”, i on je trenutno u probnom radu. Sada svih 14 bunara lazarevačkog komunalnog preduzeća rade zadovoljavajućim kapacitetom što je dobra vest, izjavio je na konferenciji za novinare direktor ovog preduzeća Aleksandar Arsenović i naglasio da svi bunari nisu bili u pogonu u poslednjih 25 godina. Arsenović je istakao da je vodosnabdevanje dobro, a popunjenost rezervoara jutros je 92 procenta.\nRevitalizovani bunar pušten je u probni rad u sredu 26. avgusta i kao i većini bunara zamenjen mu je novi filter. Na izvorištu “Peštan” sada radi svih 14 bunara, što nije bio slučaj u poslednjih 25 godina, rekao je direktor Javnog preduzeća za komunalnu privredu “Lazarevac” Aleksandar Arsenović. On je izjavio da trenutno 105 sekundnih litara dolazi sa izvorišta “Peštan” u fabriku za preradu.\nTrenutna situacija sa vodosnabdevanjem na teritoriji lazarevačke opštine je dobra, kaže Arsenović i Ističe da je jutrošnja popunjenost rezervoara 92 procenta.\nKada je u pitanju korovska biljka ambrozija, koja cveta u periodu od avgusta do kraja oktobra I mnogim sugrađanima izaziva tegobe, lazarevačko komunalno uklanja ovu biljku na trinaest lokacija, što je oko 25 hektara, rekao je Arsenović.\nDirektor Arsenović ovom prilikom uputio je apel sugrađanima da kabasto smeće ostavljaju svake prve subote u mesecu.\nRazlog za dobro vodosnabdevanje u našoj opštini, pored zasluge zaposlenih, pripada i delu građana koji su poslušali savete i pribegli racionalnijoj potrošnji vode. Potrebno je da se taj nivo potrošnje zadrži naredne dve nedelje, nakon čega će situacija biti znatno povoljnija, poručeno je na konfereciji za novinare.\nShare the post "Nakon više od dve decenije izvorište “Peštan” u punom kapacitetu"\n← Za oporavak i tri boda\nU Lajkovcu održan humanitarni bazar za Lanu Jovanović →


Putin: Shvatite, Rusi žive prema ruskim, a ne prema američkim zakonima - Sputnjik Srbija\n08:44 21 Jun 2021\n16:17 06.03.2018 (osveženo 16:28 06.03.2018) Preuzmite kraći link\nRusi koji su optuženi da su se mešali u američke predsedničke izbore odgovaraće samo ukoliko su narušili ruske zakone, izjavio je predsednik Rusije Vladimir Putin u intervjuu za američku televiziju En-Bi-Si.\n„Ako su oni zaista narušili ruski zakon, odgovaraće pred sudom. Ako nisu narušili ruski zakon, nemamo zbog čega da ih izvodimo pred sud. Najzad, morate da shvatite da ruski narod ne živi po američkim nego po ruskim zakonima, i tako će biti i ubuduće“, rekao je Putin.\nOn je dodao da optuženi građani ne predstavljaju rusku državu, te da mu je u tom smislu svejedno da li su se mešali u američke izbore.\nSpecijalni tužilac SAD Robert Miler ranije je optužio 13 ruskih državljana i tri pravna lica da su pokušali da utiču na ishod izbora u SAD.\npredsednički izbori u SAD, zakonodavstvo, Vladimir Putin


Zvezda vodi u Sloveniji, "Delije" oduševljene centrom, traže još jedno pojačanje! (TVITOVI) - Sportske.net\nAktuelni šampion Srbije i osvajač ABA lige u četvrtom kolu ABA lige gostuje u Novom Mestu.\nBranko Lazić priznao šta ga je najviše zabolelo u Tel AvivuŠta nam je poručio Dejan Tomašević, zašto danas ne bi prešao iz Zvezde u Partizan?Zvezda pred Krku, Tomić opominje...Poražavajuća statistika Zvezdinih velikih aduta u Tel AvivuZvezdini juniori osvetlali obraz kluba u Tel Avivu, Makabi razbijen, trofej osvojen!\nKošarkaši Crvene zvezde u četvrtom kolu ABA lige gostuju u dvorani "Leon Štukelj" u Novom Mestu ekipi Krke.\nNakon 20 minuta košarke rezultat je 37:45 u korist srpskog šampiona.\nDomaćin je bolje otvorio utakmicu, poveli su sa 7:2, držali su prednost sve do sredine kvartala, kada je Zvezda došla do prve prednosti (11:12).\nUsledila je rezultatska klackalica, ali je finiš kvartala pripao srpskom šampionu, koji na prvi odmor odlazi sa tri poena prednosti (17:20), Jovanović je bio sjajan sa 11 poena u prvom kvartalu.\nDobro Zvezda otvara drugi period, stiče i osam poena viška, ali je Marko Jošilo održavao Krku u igri.\nIpak, nisu "crveno-beli" dozvolii domaćinu da im priđe, održavali su nekih osam razlike sve do kraja prvog poluvremena.\nJovanović odličan sa 13 poena i šest skokova, sa druge strane najefikasniji Jošilo sa 10 postignutih poena.\nNavijači hvale Nikolu Jovanovića, kritikuju Odža, dok smatraju da je "crveno-belima" potreban još jedan plejmejker.\nНебојша чуј ме:\nПодхитно још вечерас довести Плејмејкера.Ако немаш пара имаш Илију Ђоковића из ФМП#kkcz\n— Ranjeni orao (@Ranjeniorao4) October 20, 2019\nJovanovic mora da igra pre Odza.Decko je izmislio kosarku za njega #kkcz\n— PEKSONIJADA (@peksonijada) October 20, 2019\nSpremio sam bensedine bromazepame zbog Odza i krenuo po času vode da popijem kad on dobi drugu ličnu gresku... Ja srecan što je on napolju a Jovanovic konačno dobio priliku da pokaže šta zna a vidimo da zna #kkcz #ABALiga #kkcrvenazvezda\n— l@ne (@lane281186) October 20, 2019\nOdzo racunajuci kraj 1/4, ima ukupno 19 poena od starta sezone (ne racunajuci Superkup), dok je Jovanovic veceras za samo 6 minuta ubacio 11 poena. Ja mislim da se zna ko bi trebao biti 2. centar protiv Barse. Nisu poeni najbitniji, sve je jasno na osnovu same forme. #kkcz\n— Pravi Delija (@DelijaPravi) October 20, 2019\nJovanović > Odžo + Braun #kkcz\n— Igor (@ElzeardBoufier) October 20, 2019


Funkcioner SNS i treći na izbornoj listi Aleksandar Vučić zato što volimo Beograd” Siniša Mali, posetio je domaćinstva porodica Simić i Živanović iz Velikih Crljena, kod Lazarevca, gde je poručio da gradska vlast vodi odgovornu socijalnu politiku i pomaže onima kojima je pomoć najpotrebnija.\nZahvalivši domaćinima na gostoprimstvu, Mali je rekao da se tim predvođen SNS bori se za svako novo radno mesto u Beogradu.\nOtvorena je fabrika Birleik tekstil& u Lazarevcu, koja zapošljava 600 radnika u prvoj i još 600 u drugoj fazi, a cilj nam je da privučemo još novih investitora i otvorimo u Lazarevcu još novih radnih mesta”, rekao je Mali.\nOn je, kako je saopštila SNS, kazao i da se za razliku od Đilasa, koji je napravio dug od 1,2 milijarde”, danas gradom upravlja odgovorno, redovno se isplaćuju naknade porodiljama i svim socijalno ugroženim kategorijama, bez zakašnjenja.\nSNS će nastaviti da sprovodi odgovornu politiku u Beogradu, da se bori za budućnost, jer je ovo naš grad koji volimo”, rekao je Mali.\nKO KRADUCKA, KO OZBILJNO KRADE Vučić: Koalicija opozicije PROTIVPRIRODNI BLUD, povezuje ih


Kampanja „Stavimo tačku na pljačku penzionera“: Državi nećemo oprostiti dug | Beogradski Glas\nBeogradski glas – Kako staviti van snage zakon po kome im se već tri godine i tri meseca isplaćuju umanjene penzije i kako povratiti novac koji im je za taj period država uzela – goruća su pitanja za oko 760.000 penzionera u Srbiji na koje se Zakon o privremenom uređivanju načina isplate penzija odnosi.\nObraćanja Ustavnom sudu da oceni ustavnost tog zakona, kao uslov za dalju pravnu proceduru, kao ni brojni protesti koje su za protekle tri godine penzioneri organizovali, nisu dali rezultate. Zato je Udruženje sindikata penzionisanih vojnih lica Srbije u saradnji sa Udruženjem sindikata penzionera Srbije, Sindikatom penzionera Srbije „Nezavisnost“, Savezom penzionera Vojvodine, kao i brojnim strukovnim udruženjima penzionera i ratnih veterana koja su ga podržala, pokrenulo kampanju „Stavimo tačku na pljačku penzionera“.\nCilj kampanje je da se masovnim obraćanjem oštećenih penzionera Fondu PIO, Državnom pravobranilaštvu, parničnim sudovima, Ustavnom sudu Srbije i međunarodnim pravnim institucijama utiče na ukidanje Zakona, vrati neisplaćeni deo penzija, i to s kamatom, i uspostavi redovno usklađivanje penzija sa rastom cena.\nJovan Tamburić, predsednik Udruženja sindikata penzionisanih vojnih lica, objašnjava da je kampanja pokrenuta zato što većina oštećenih penzionera nije sama ništa uradila da se ukine zakon po kome su im penzije smanjene, a po nekim tumačenjima Zakona o obligacionim odnosima, u sudskim postupcima za naknadu štete moguće je presuđivanje zastare za finansijska potraživanja po osnovu smanjenja penzija koja su starija od tri godine.\n– Ponašanje odnosno ćutanje Ustavnog suda Srbije najverovatnije je u funkciji odlaganja odluke o ustavnosti Zakona i sprečavanja obraćanja evropskim pravnim institucijama – kaže on i navodi da kampanja koju su pokrenuli podrazumeva nekoliko koraka za penzionere.\nZa početak potrebno je da penzioneri čije su penzije smanjene filijali Fonda PIO u mestu gde žive podnesu zahtev da im izda uverenje kako im je u prethodne tri godine isplaćivana penzija i o visini i načinu isplate neisplaćenih delova penzije. Do sada je podneto više od 100.000 ovih zahteva, a prema rečima našeg sagovornika, filijale koje na njih odgovaraju odgovaraju samo na deo koji se odnosi na način isplate penzija u prethodne tri godine, što je penzionerima u daljim postupcima dovoljno. Planirano je da kampanja masovnog podnošenja ovih zahteva traje do kraja marta, a cilj je da se podnese 200.000 zahteva.\nU slučaju neizdavanja traženih uverenja prvo bi sledila žalba Fondu PIO zbog ćutanja uprave, a kasnije i tužba Upravnom sudu. Vođenje upravnog postupka radi dobijanja rešenja o smanjenju penzija advokati sa kojima Udruženje sarađuje smatraju nedelotvornim jer penzioneri imaju rešenja o penzionisanju koja su pravosnažna i niko ih bez njihove saglasnosti ne može izmeniti.\n– Sledeći korak jeste podnošenje predloga Državnom pravobranilaštvu za mirno rešenje spora i vraćanje neisplaćenih delova penzije sa zakonskom kamatom. Mirnim rešenjem spora država bi izbegla ogromne troškove koje podrazumevaju sudski postupci, što je obaveza i nadležnost Državnog pravobranilaštva. Ukoliko ni to ne urodi plodom, sledi pokretanje postupaka pred parničnim sudovima, zatim vođenje postupka pred Sudom za ljudska prava u Strazburu i Komitetom za ekonomska i socijalna prava u Briselu – kaže Jovan Tamburić.\nOn navodi da će Udruženje u okviru kampanje Vladi Srbije i Ustavnom sudu dostaviti predloge za ukidanje Zakona i regulisanje vraćanja neisplaćenih delova penzije s kamatom.\nObrasci za postupke kod Fonda PIO i Državnog pravobranilaštva, koje bi radi masovnosti i izbegavanja troškova penzioneri podnosili sami, mogu da se nađu na portalima penzin.rs, KVP Admiral, „Fejsbuk“ stranici „Penzioneri Srbije“, fotokopirnicama u blizini filijala Fonda PIO, a sve informacije mogu da se dobiju i u Udruženju. Sve ovo važi i za civilne penzionere jer je većina vojnih penzionera zahteve već podnela.\nPenzioneri koji bi hteli da postupke vode uz pomoć advokata preko Udruženja sindikata penzionisanih vojnih lica mogu računati na besplatno zastupanje sve do međunarodnih pravnih institucija sa minimalnom advokatskom nagradom na kraju uspešnog postupka.\nOznakebesplatno zastupanje Fond PIO Naslovna-centar Naslovna-traka penzioneri postupak pred Sudom za ljudska prava u Strazburu i Komitetom za ekonomska i socijalna prava u Briselu predlog Državnom pravobranilaštvu za mirno rešenje spora i vraćanje neisplaćenih delova penzije sa zakonskom kamatom Udruženja sindikata penzionisanih vojnih lica visina i način isplate neisplaćenih delova penzije Zakon o privremenom uređivanju načina isplate penzija\nRast nejednakosti u Srbiji potpuno uništio srednju klasu: Tajkuni i kod Vučića sve bogatiji


Volgograd: Bombaški napad, proglašena trodnevna žalost\nEksplozija bombe na železničkoj stanici u Volgogradu\nEksplozija na železničkoj stanici u nedelju u Volgogradu, ubila je najmanje 17 osoba i ranila preko 50, a kako je saopštio Antiteroristički komitet Rusije, napad je izvela žena bombaš – samoubica.\nRuske agencije su javile da je među poginulima jedan policajac, a među povređenima devetogodišnje dete. Izveštaji o broju žrtava se razlikuju i kreću u rasponu od 14 do 18, a povređenih od 37 do 50.\nPortparol Istražnog komiteta Rusije Vladimir Markin izjavio je da je među poginulima i bombašica - samoubica, koja je u međuvremenu identifikovana kao Oksana Aslanova.\n"Kada je videla policajca u blizini detektora za metal, postala je nervozna i aktivirala je eksploziv", naveo je Markin u saopštenju.\nAslanova je već dva puta bila udata za islamističke militantne aktiviste, ali su joj oba muža likvidirana, javio je ruski kanal "Raša tudej" pozivajući se na kanal "Lajf njuz" i izvor iz odeljenja za sprovođenje zakona u Dagestanu.\nEksplozija se dogodila na železničkoj stanici u 12:45 sati po lokalnom vremenu, potvrdila je portparol regionalnog ministarstva unutrašnjih poslova Svetlana Smolianinova, javila je ruska novinska agencija Itar-Tas.\nPovređeni su zbrinuti u bolnici. Eksplozija se dogodila blizu metalnih detektora stacioniranih na ulazu u gradsku Glavnu železnička stanicu u Volgogradu.\nRuski predsednik Vladimir Putin naložio je u nedelju bezbednosnim snagama da preduzmu sve neophodne sigurnosne mere posle bombaškog napada na železničkoj stanici u Volgogradu. Portparol ruskog predsednika, Dmitrij Peskov, izjavio je da je Putin dobio hitne izveštaje bezbednosnih službi o ovom napadu. Portparol Nacionalnoh istražnog komiteta Vladimir Markin okarakterisao ga je kao terorizam.\nPutin je naložio vladi, a posebno ministarstvima za vanredne situacije i zdravlje, kao i guverneru volgogradske oblasti da preduzmu sve da povređeni u napadu dobiju svu neophodnu pomoć, javila je agencija Itar-Tas.\nVlasti Volgograda proglasile su trodnevnu žalost zbog bombaškog napada na železničkoj stanici.\nTrodnevna žalost će trajati od 1. do 3. januara, prenela je agencija Itar-Tas, pozivajući se na izjavu guvernera Volgograda Sergeja Boženova. On je naveo da prvi rezultati istrage pokazuju da je u pitanju bio teroristički napad.\nZvanična Moskva je zabrinuta da bi radikalne grupe mogle da pojačaju nasilje zbog Zimskih olimpijskih igara koje će biti odražne u Sočiju 2014. godine.\nPobunjenici su izveli mnogo napada tokom poslednjih godina u severnom Kavkazu, a organizovali su ih i u velikim gradovima širom Rusije.\nVolgograd je 900 kilometara južno od Moskve, 650 kilometara severno od severnog Kavkaza i oko 700 kilometara severo-istočno od Sočija.\nJoš niko nije prihvatio odgovornost za napad u nedelju.\nU julu, čečenski vođa pobunjenika Doku Umarov pozvao je video porukom sledbenike da upotrebe “maksimalnu silu” kako bi sprečili održavanje Zimskih olimpijskih igara.\nU petak je auto bomba ubila troje ljudi u Pjatigorsku, gradu na jugu Rusije. On Friday, a car bomb killed three people in the southern Russian city of Pyatigorsk.


Hokejaši Beograda savladali su posle produžetka ekipu Fehervar Titanoka rezultatom 4:3 (0:0, 2:3, 1:0, 1:0), u meču MOL lige broj 109 za sezonu 2016/17.\nFortuna je konačno obukla "plavi" dres. Posle osam mečeva ove sezone u kojima je poražen minimalnim rezultatom i dva poraza u produžecima mečeva igranim na gostovanjima u Mađarskoj, Beograd je konačno zabeležio jedan trijumf u dodatnih pet minuta utakmice. Puleni Kristera Dreberga prikazali su veliku borbenost, mnogo bolju igru nego u duelu sa Debrecinom (poraz od 4:0) i zasluženo osvojili dva važna boda u borbi za bekstvo sa dna tabele regionalnog takmičenja. Dugo čekani trijumf u jednom meču atomskog razigravanja "3 na 3", vrlo nesvakidašnjeg stanja na ledu za pojmove srpskog hokeja, stigao je baš u duelu protiv ekipe od koje je zabeležen jedan od pomenuta dva poraza, mađarskog Fehervara. Ipak, iako su i ovog puta igrali bez povređenog kapitena Dimitrija Filipovića, za razliku od prethodnog sudara dva tima u kojem su naši "oklopnici", realno gledajući, mogli da budu više nego zadovoljni osvojenim bodom (Fehervar kao domaćin imao apsolutnu inicijativu i odnos šuteva 43-20), naši hokejaši ovoga puta bili su apsolutno izjednačen rival tokom svih 60 minuta. Ono što posebno raduje je što su posle mnogo propuštenih prilika ove sezone u situacijama "5 na 3", na ovom meču konačno realizovali dvostruki "pauer plej", baš kada je to bilo najvažnije - u četvrtom minutu produžetka i golom Danijela Despotovića stigli do trijumfa (4:3).\nPosle veoma izjednačenih, ali i nedovoljno atraktivnih prvih 20 minuta u kojima je srpski tim propustio priliku da upravo u situaciji sa dva igrača više stigne do prednosti, usledio je mnogo burniji nastavak. Posle pet minuta igre u drugoj trećini Robert Sabadoš je iskoristio asistenciju Uglješe Novakovića, pa je naša treća postava donela uvodnu prednost Beogradu. Taj gol dao je "krila" srpskim hokejašima, pa su nepuna dva minuta kasnije vođstvo udvostručili posle "pauer pleja" u kojem je Samir Saliji pogodio mrežu Adrijena Lemaja (ukupno 25 odbrana), posle asistencija Arvaja i Despotovića. Ipak, u poslednjih pet minuta drugog perioda desio se neshvatljiv pad u igri našeg tima koji je za samo tridesetak sekundi prosuo sve što je prethodno gradio. Nepotrebne kazne prouzrokovale su da gosti u završnici stignu do poravnanja rezultata golovima Prestona Šupa i Tamaša Ladaja, da bi pola minuta pre poslednjeg odmora gorostasni bek gostiju Ladaj još jednom zatresao mrežu Alekseja Trifonova (28 odbrana) za šok na tribinama i potpuni preokret.\nMeđutim, uzbuđenja su tada tek počela. Na isteku sedmog minuta igre u poslednjem periodu Hjugo Turkot je još jednom pokazao svoju eksplozivnost, pobegao odbrani "Titana" i golom krunisao asistencije Nemanje Vučurevića i Dominika Crnogorca. Taj gol dao je neverovatnu snagu srpskom timu, koji je zaigrao sa nestvarnom energijom. Ređali su se napadi pred golom gostiju, videlo se da naša ekipa želi trijumf već u ragularnom delu igre, a nasuprot očekivanjima s bozirom na iskustvo dve ekipe, Fehervar je bio u podređenom položaju.\nProradio "pauer plej": Slavlje hokejaša Beograda posle pobedničkog gola Danijela Despotovića\nUprkos naletima Beograđana golova nije bilo, pa je usledio produžetak od pet minuta. Tačnije, tri minuta i 17 sekundi, koliko je srpskim hokejašima bilo potrebno da kazne neuobičajeno nervoznu igru gostiju u momentima kada im je to najmanje trebalo. Dva puta su igrači Fehervara morali u boks za kažnjene, čime je Beograd dobio dva dodatna igrača na ledu, a ovog puta kao da domači hokejaši nisu ni pomislili da bi mogli da propuste takvu šansu. "Pleli" su nekih tridesetak sekundi mrežu oko gola rivala, da bi posle akcije Samira Salijija, Hjugo Turkot prebacio pak s jedne na drugu stativu na kojoj se našao Danijel Despotović i pogodio mrežu za veliko slavlje hokejaša, ali i navijača Beograda koji su, iako malobrojni, fantastično bodrili svoj tim u momentima kada je to bilo najpotrebnije i u velikoj meri pomogli svojim miljenicima da izbore treću pobedu u sezoni - 4:3.\nBeograd je drugu polovinu sezone počeo pobedom, a priliku da prvi put o dstarta takmičenja veže dva trijumfa imaće u naredni petak kad će treći put u nizu biti domaćin. Drugi put u sezoni u ledenu dvoranu "Pionir" stiže Korona Brašov, ekipe protiv koje su naši hokejaši pokazali da mogu da se bore, iako su poraženi oba puta ove sezone (1:5 u Beogradu i 2:5 u Brašovu). Ipak, duel od pre šest dana u centralnoj Rumuniji pokazao je da je potrebno samo malo više koncentracije u ključnim momentima utakmice kako bi se naudilo četvrtoplasiranom timu lige. Meč sa Koronom igra se u ledenoj dvorani "Pionir" u petak, 25. novembra od 18 časova.\nMore in this category: « MOL liga: Beograd ponovo bez rešenja za Debrecin\tMOL liga: Beograd u seriji, "pala" četvrtoplasirana ekipa lige Korona Brašov »


Grad predlaže avio liniju sa niškog aerodroma do Norveške? - Novinari Online\nGrad predlaže avio liniju sa niškog aerodroma do Norveške?\nGrad Niš pokreće inicijativu da se uvede avio linija sa niškog aerodroma “Konstantin Veliki” do Norveške, rečeno je prilikom posete ambasadora Norveške Nišu.\nInicijativa Niša da se uvede avio linija do Norveške\nAmbasador Norveške u Srbiji Arne Sanes Bjornstad posetio je Niš, gde se najpre susreo sa gradonačelnikom Niša, a potom i razgovarao sa direktorima niških kulturnih ustanova o razvoju i unapređenju, pre svega, saradnje u oblasti kulture.\nIstaknute su i mogućnosti za saradnju u drugim oblastima, od obrazovanja, nauke, do privrede i ekonomije.\nAmbasador Norveške u Nišu; Foto: Grad Niš\nProširenje kulturne saradnje između Norveške i Niša\nGradonačelnik je, pre početka zvaničnog sastanka, njegovoj ekselenciji predstavio planove Niša za izgradnju multifunkcionalne kuće kulture i idejna rešenja budućeg objekta koja su pristigla na konkurs koji je raspisao Grad.\nU razgovoru je istaknuta spremnost obe strane za produbljenje i proširenje već uspešne saradnje u mnogo oblasti.\nAmbasador Bjornstad je istakao spremnost norveške ambasade, i norveške Vlade uopšte, da podrži sve inicijative koje idu u pravcu unapređenja odnosa, kako kroz podršku i pomoć pozorišnim i muzičkim ansamblima, festivalima, umetničkim galerijama i muzejskim institucijama da se predstave norveškoj publici, ali i spremnost da učestvuju u organizaciji dolaska i predstavljanja kulturnih poslenika Norveške u Nišu.\nGrad će predložiti avio liniju do Norveške\nGradonačelnik je naglasio da će Niš delegirati Vladi i inicijativu za uspostavljanje redovne avio linije sa niškog aerodroma ka nekom od regiona u Norveškoj, što bi bilo korisno za naše ljude koji žive i rade na severu Evrope, ali i za turiste sa tog područja kojima ovaj deo naše zemlje itekako ima šta da ponudi.\nBratimljenje Niša sa Bergenom\nU razgovoru je istaknuta i mogućnost povezivanja, pa i bratimljenja Niša sa nekim od njemu srazmernih gradova u Norveškoj, a kao jedan od kandidata za to, pomenut je grad Bergen, što je gradonačelnik Bulatović ocenio kao izuzetno dobar predlog.\nNakon sastanka sa gradonačenikom ambasador Bjornstad je razgovarao sa čelnicima svih niških ustanova i institucija kulture, i izrazio spremnost Norveške da pomogne u organizaciji raznih kulturnih događaja i festivala, poput Nišvila na primer, i ukazao na mogućnost da u njima učestvuju i norveški umetnici i ansambli.\nPrethodni tekstEkskluzivno! Zdravko Čolić uskoro peva pred niškom publikom\nSledeći tekstPovećanje iznosa stipendija za talentovane učenike i studente u Nišu


Radoš Gazdić, direktor Razvojne agencije Srbije (RAS): Vitalnost u sudaru sa izazovima - CorD Magazine Radoš Gazdić, direktor Razvojne agencije Srbije (RAS): Vitalnost u sudaru sa izazovima - CorD Magazine\nRadoš Gazdić, direktor Razvojne agencije Srbije (RAS)\nVitalnost u sudaru sa izazovima\nIskustva tokom COVID-19 mogla bi uticati na odluku velikih kompanija da ubuduće biraju geografski bliže dobavljače i logistički jednostavnije procese. To je mogućnost za Srbiju da privuče nove strane investitore, Ali i da domaće kompanije postanu deo velikih svetskih lanaca dobavljača. U okolnostima pandemije, u izgradnji kapaciteta za ugovorene investicije koje su u 2019. doživele svoj rekord, gotovo da nije bilo zastoja\nDešavanja u polju privrede na svetskom nivou doživele su velika pomeranja i promene za vreme pandemije Covid-19. Taj neizvestan period je svojevrsan izazov i sada, a verovatno će i biti u narendim mesecima, za sve kompanije, bilo da su one velike korporacije ili male firme i preduzetnici, u Srbiji ili u bilo kojoj drugoj zemlji sveta. “Što se tiče konkretno Srbije i poslovanja kompanija ovde, prvenstveno bi se mogla napraviti razlika između dva tipa firmi, jer su izazovi ili efekti “covid-19 situacije” različiti u zavisnosti od toga da li govorimo o malim i srednjim preduzećima i preduzetnicima ili pak o multinacionalnim i velikim kompanijama koje posluju u Srbiji”, kaže Radoš Gazdić, direktor Razvojne agencije Srbije (RAS).\nKada je reč o sektoru SME RAS je u konstantnoj komunikaciji, ali i sprovedenoj anketi sa predstavnicima ovog sektora, uvideo da neki od izazova jesu održanje onog nivoa poslovanja koji su imali pre krize, kaže naš sagovornik. Neki od njih su morali privremeno da zaustave rad i proizvodnju, a imali su i bojazni kako će održavati likvidnost. Međutim, saglasni su da su preduzete mere Vlade efikasna intervencija bez koje povratak u regularne tokove poslovanja ne bi bio moguć. Svakako, naredni period biće izazovan za ovaj tip firmi, budući da je poslovanje još uvek usporeno, a firme kao takve oprezne po pitanju novih finansijskih ulaganja i rizika. “Većoj sigurnosti poslovanja svakako će doprineti i dodatne mere koje država planira da preduzme kao vid podrške dodatnom zapošljavanju”, kaže Gazdić.\nProšle godine imali smo ukupno 3.825 milijardi evra stranih direktnih investicija (SDI), što je do sada najveći priliv SDI kod nas\nVelike kompanije, multinacionalne korporacije imale su globalno, pa i ovde, situaciju sa prekidom ili otežanim funkcionisanjem lanaca dobavljača. I to će verovatno uticati na buduće preorijentisanje tih kompanija na geografski bliže dobavljače i logistički jednostavnije procese. “U takvim potencijalnim promenama nadamo se da će se kompanije iz Srbije uključiti u lance dobavljača velikih svetskih igrača – da će iskorisiti priliku koja se kao pozitivna nametnula u ovom periodu”, napominje naš sagovornik.\nUopšteno govoreći, većina investicionih projekata u Srbiji nije pravila veće zastoje u radu tokom “corona perioda”, bilo da je reč o građevinskim radovima na izgradnji fabrika koji nisu uopšte stali, ili o postojećim proizvodnim kapacitetima koji su minimalno zastavljali proizvodnju, a neki od njih i pohvalno preusmerili u tim trenucima proizvodnju na zaštitne maske i potreban sanitarni materijal. “Kada je ukinuto vanredno stanje, a čak u nekim slučajevima i neposredno pre toga, većina fabrika vratila se u normalu kada je reč o proizvodnji. U tome su prednjačili proizvođači iz prerađivačke industrije, automobilske industrije, a naravno, i prehrambena industrija koja nije stajala, već radila i većim kapacitetima. Verujem i da će novi investicioni projekti neće nedostajati, da njihov broj neće zaostajati za brojem koji smo imali u nekom prethodnom periodu” kaže direktor RAS.\nSrbija je prema izvestajima specijalizovanog servisa “Financial Times”-a, FDI Intelligence u poslednjih nekoliko godina bila u vrhu u svetu po broju stranih direktnih investicija u odnosu na veličinu svoje ekonomije. Prema podacima Eurostata, Srbija je sa stopom rasta bruto domaćeg proizvoda od 5% u prvom kvartalu ove godine, zauzela prvu poziciju među 38 evropskih ekonomija.\n“Mi smo ponosni na ove podatke jer oni kažu da smo privukli veći obim grinfild investicija nego što se može očekivati od ekonomije i zemlje ove veličine”, kaže Radoš Gazdić, direktor Razvojne agencije Srbije (RAS). Ovaj trend nastavljen je i u 2019. godini. “Imali smo ukupno 3.825 milijardi evra stranih direktnih investicija (SDI), što je do sada najveći priliv SDI kod nas”, kaže Gazdić.\nKoje bi ste mere Vlade iz protekle i ove godine posebno izdvojili u smislu unapređenja poslovnog ambijenta i atraktivnosti za investiranje?\nMnogo je mera, posebno kada je reč o izmeni postojećih pravnih normi, koje su preduzete u prethodnom periodu kako bi se unapredilo poslovanje u Srbiji, poput izmena Zakona o radu, Zakona o planiranju i izgradnji i Zakona o ulaganju, koje su direktno i indirektno povezane i sa kreiranjem optimalnog okruženja za investitore. Paralelno sa rastom minimalne zarade Vlada je povećavala neoporeziv deo plate i smanjivala namete kako troškovi za poslodavca ne bi značajno porasli, što je, takođe, od značaja za buduće investitore. Krajem prošle godine usvojen je set zakona i poreskih olakšica koje su predviđene za pravljenje još boljeg poslovnog ambijenta u našoj zemlji.\nNaši ljudi u RAS imaju iza sebe preko 15 godina rada na projektima stranih ulaganja i odlično poznaju kako investitori razmišljaju\nVeoma važne su i preduzete mere Vlade Srbije koje se odnose na ubalažavanje negativnih posledica nastalih usled pandemije Covid-19. Vlada je u vrlom kratkom vremenskom okviru usvojila tri uredbe, kojima se precizira pravni okvir za sprovođenje mera državne pomoći iz ekonomskog paketa vrednog 608,3 milijarde dinara, odnosno 5,1 milijarde evra, a potom i veoma brzo krenula u primenjivanje tih istih mera.\nOvaj segment proaktivnosti Vlade veoma je važan za održavanje likvidnosti i održivo poslovanja, pre svega, domaćih kompanija i to onih u sektoru malih i srednjih preduzeća i preduzetnika koji su najviše i pogođeni ovim kriznim periodom. Primenje mere, poput moratorijuma na kredite, odlaganja plaćanja poreza i doprinosa, direktnih davanja, odlaganja plaćanja poreza na dobit i kredita za likvidnost, veoma su dobro prihvaćene i od strane domaćih kompanija, a od izuzetnog su značaja za održavanje stabilnosti domaće privrede.\nOve mere posebno sa stanovišta očuvanja radnih mesta i kreiranje novih. Imajući u vidu dosadašnji rad RAS, može li se proceniti koliko su do sada ugovorene investicije kreirale novih radnih mesta?\nSamo investicioni projekti započeti od osnivanja RAS-a 2016. godine, a govorimo o nešto više od 100 investicionih projekata, treba da otvore preko 40.000 radnih mesta direktno, dok prema procenama Svetske banke, indirektno ti projekti su omogućili i četiri do pet puta toliko radnih mesta ukoliko se uzmu u obzir građevinski radovi, logistički poslovi, dobavljači i drugi segmenti uključeni i povezani sa investicionim projektima. Takođe, po realizaciji, vrednost ulaganja u ovim projektima će dostići preko 2,3 milijarde evra.\nSve ovo govorim, kako bismo napravili jasnu sliku toga šta je to Vlada Republike Srbije uspela da uradi za vrlo kratko vreme, i mi kao Razvojna agencija Srbije (RAS), po pitanju privlačenja SDI. A ključ našeg uspeha, u odnosu na susede i zemlje regiona, jeste prvenstveno u nedvosmislenoj i svakodnevnoj posvećenosti Vlade stvaranju pozitivnog poslovnog okruženja i privlačenju direktnih ulaganja kroz reforme zakonodavstva i uređivanje poslovanja. To je preduslov koji investitorima govori da jesmo uređen, predvidiv i siguran ambijent za poslovanje.\nKakav je pristup RAS u privlačenju investicija koje omogućavaju transfer tehnologija?\nMi prepoznajemo značaj investicija koje omogućavaju transfer tehnologija i trudimo se da privučemo upravo kompanije čija se delatnost bazira na sofisticiranoj tehnologiji. Neke od takvih kompanija već su prisutne kod nas. Podstičemo transfer najsavremenijih tehnologija i zbog toga što imamo veoma dobru osnovu za implementiranje takvih projekata – a to su stručni i edukovani ljudi koji su neophodni za rad u tehnološki značajnijim kompanijama. Naše obrazovne institucije osposobljavaju kvalitetne inženjere, tehničare, istraživače, a instituti sudeluju u tome sa svojim dugogodišnjim iskustvom u naučno-istraživačkoj delatnosti.\nDa li Srbija raspolaže odgovarajućom radnom snagom u skladu sa potrebama stranih investitora?\nMislim da nemamo bojazni da odgovarajuće radne snage ima, kao i da ćemo u narednim godinama imate nove generacije dovoljno stručne i obučene za ono što je investitorima i tržištu potrebno. Tome u prilog ide činjenica da je u našoj zemlji sve popularnije studirati neke od inženjerskih nauka, kao i da veliki broj naših mladih ljudi pohađa tehničke srednje škole. Sve ovo je posledica industrijske tradicije koju mi defacto imamo. Već imamo kompanije koje sarađuju sa školama po pitanju dualnog obrazovanja – jedan od uspešnih primera te saradnje je i Srednja tehnička škola u Požegi koja bi, prema najavama Vlade, mogla postati i Regionalni trening centar za CNC mašine.\nKoje su mere na raspolaganju RAS za podsticanje domaćih investicija koje su i dalje ispod odgovarajućeg nivoa?\nRegulativom Republike Srbije jasno i nedvosmisleno je definisano da sve mere podsticaja podjednako važe i za domaće i za strane kompanije. Prema postojećem Zakonu o ulaganjima jednake su mogućnosti, prava i obaveze, i domaćih i stranih investitora kada je reč o konkurisanju za podsticaje. Domaće kompanije procentualno su, istina, neretko u zaostatku u poređenju sa stranim investitorima kada je reč o ulaganju i subvencijama, što je posledica njihove manje investicione snage, ali mogućnost da dobiju podsticaje imaju svi pod istim uslovima.\nPrednost RAS je u tome što mi jednaku pažnju posvećujemo podršci i razvoju domaće privrede kroz programe i aktivnosti namenjene sektoru malih i srednji preduzeća. Jačanjem kapaciteta domaćih kompanija, unapređenjem njihovog poslovanja i potencijala s jedne strane, i privlačenjem direktnih investicija s druge strane, trudimo se da stvorimo jedan održiv i uspešan sistem u kome se investitori, bilo domaći, bilo strani oslanjaju na domaće dobavljače i inkorporiraju u svoje tokove, posebno one koji su orijentisani ka izvozu, proizvode i usluge firmi iz Srbije.\nKoliko je RAS u stručnom i finansijskom smislu opremljen da u konkurenciji sa razvojnim agencijama drugih zemalja lobira za Srbiju?\nSmatram da smo kao Agencija, u svakom smislu, dovoljno spremni da budemo ozbiljna konkurencija zemljama i razvojnim agencijama u drugim državama, i to svedoče rezultati i uspesi u poslednjih par godina. To što ostvarujemo mnogo bolje rezultate na planu direktnih ulaganja, nego bilo koja država u okruženju, to što smo već nekoliko puta proglašeni najboljom investicionom destinacijom, pa i to što imamo najviše ulaganja (3.8 milijardi u 2019. godini) na Zapadnom Balkanu, dovoljno govori o tome da li smo opremljeni i da li “pobeđujemo” konkurenciju u drugim zemljama.\nRazvojna agencija Srbije (RAS) i Mađarska Agencija za promociju izvoza (HEPA) potpisale su danas Memorandum o razumevanju kojim su definisale saradnju u okviru novog...\nRadoš Gazdić, v.d. direktora Razvojne agencija Srbije\nSrbija i zemlje Zapadnog Balkana privlače pažnju stranih ulagača zbog povoljne geografske pozicije, dobre povezanosti sa ključnim tačkama u Evropi i sire. Ipak, to,...


Ministar bezbednosti Bosne i Hercegovine Dragan Mektić izjavio je danas u Parlamentu BiH da je do sada u ovoj zemlji registrovano 10.555 migranata, od kojih je samo 160 zatražilo azil, prenela je agencija Beta.\nMektić je kazao da se za migrante u BiH uvode pravila ponašanja, odnosno neka vrsta kućnog reda.\n"Za sve one koji dođu, mi smo obavezni da im pružimo kompletnu humanitarnu zaštitu i tretman, ali istovremeno i da im odredimo pravila njihovog ponašanja", naveo je Mektić, podnoseći izveštaj u Parlamentu BiH o migrantskoj krizi u zemlji.\nPrema njegovim rečima, migranti "nemaju pravo da narušavaju normalan život i funkcionisanje lokalnih zajednica".\nGovoreći o povratku državljana BiH sa stranih ratišta, Mektić je rekao da nadležne institucije BiH sa partnerima razgovaraju o tom problemu, proveravaju podatke i razmenjuju informacije.\nU Sarajevu se održava hitna sednica Predstavničkog doma BiH, na koju nisu došli poslanici Saveza nezavisnih socijaldemokrata (SNSD), koji su ranije najavili da neće učestvovati u radu Parlamenta BiH sve dok se ne izabere novi Savet ministara.


Nova upravna zgrada na Sarića osoju ponovo u funkciji - Užicka Republika Press\nNova upravna zgrada na Sarića osoju ponovo u funkciji\nNova upravna zgrada JKP „Bioktoš“ na Sarića osoju je u funkciji nakon što je stari objekat izgoreo u požaru početkom decembra 2019. godine. Građani će ovde ponovo moći da plaćaju usluge za korišćenje zakupa grobnih mesta, kupe pogrebnu opremu, vence i sveće. Zaposleni u RJ Gradska groblja dobili su prostor za presvlačenje i čajnu kuhinju. Ukupna vrednost radova je oko 22 miliona od čega je većinu, 12 miliona dinara iz sopstvenih sredstava finansiralo JKP „Bioktoš“.\nČlan Gradskog veća nadležan za javna preduzeća, Ivan Stanisavljević je naglasio da je urađeno centralno grejanje sa kotlom na drva tvrdeći da je to sigurnije kako ponovo ne bi došlo do požara. On je rekao i da je jedan lokal namenjen za prodavnicu Srpske pravoslavne crkve.\nZbog povećanog broja sahranjivanja tokom prethodne godine JKP „Bioktoš“ preduzelo je dodatne mere na uređenju dvodelnih grobnica na Sarića osoju čija cena je 72 000 dinara, rekao je Oliver Ristanović, direktor ovog preduzeća. On dodaje da je prošle godine kompletno urađeno više od 140 novih grobnih mesta na Sarića osoju koje se prostire na oko 16 hektara.\nGodišnje održavanje grobnog mesta iznosi 1 500 dinara i to je cena sa kojom se Užice svrstava među gradove i opštine sa niskom cenovnom politikom, tvrdi Ristanović, dodajući da JKP „Bioktoš“ gazduje grobljima Sarića Osoje, Dovarje i Vlaovac.\nInače, za korišćenje i održavanje oko 16 000 grobnih mesta koliko je na tri pomenute lokacije građani duguju više od 10 miliona dinara, potvrdio je za naš portal Ristanović.\nCenovnikom ovog komunalnog preduzeća nije predviđeno plaćanje zaostalih dugovanja na rate, ali sa velikim dužnicima uvek može da se dogovori o načinu izmirenja potraživanja.\nRistanović je rekao i da se u saradnji sa Gradom radi na iznalaženju nove lokacije za groblje, jer su postojeći kapaciteti dovoljan za narednih šest do sedam godina.\nPodsećamo, stara poslovna zgrada na Sarića osoju izgorela je u požaru koji je izbio u kasnim večernjim satima 10. decembra 2019. godine.


Od početka pandemije u sredinama sa većinski srpskim stanovništvom na Kosovu registrovano je 258 osoba pozitivnih na korona virus, a ukupan broj preminulih je 10. Samo u poslednja dva dana od 123 testiranih, pozitivno je 96 osoba, podaci su Zavoda za javno zdravlje u Severnoj Mitrovici.\nU poslednje tri nedelje taj broj iznosi 139 što pokazuje da broj zaraženih raste, nakon 20 dana bez novoobolelih. Od ovog broja 122 je sa iz opština na severu Kosova, dok je 17 iz ostalih srpskih sredina južno od Ibra. Od 29. maja kada je zabeležen jedan slučaj infekcije korona virusom iz Zubinog Potoka nije bilo novih slučajeva do 18. juna kada su registrovana još dva. Od tada broj obolelih se iz dana u dan uvećava.\nOd 12. marta prema podacima Zavoda za javno zdravlje u Severnoj Mitrovici testirano je 2.252 lica.\nU četiri opštine na severu Kosova, Severnoj Mitrovici, Leposaviću, Zubinom Potoku i Zvečanu, od korona virusa obolelo je 237 osoba, dok u srpskim sredinama južno od Ibra od početka pandemije korona virusom zaražena je 21 osoba, od čega 17 u poslednja dva dana.\nU zvaničnim izveštajima Nacionalnog instituta za javno zdravlje Kosova o broju obolelih i preminulih od korona virusa, nisu svakodnevno uključeni i podaci iz srpskih sredina, iako su iz Ministastva zdravlja Kosova rekli za RSE da oni dobijaju izveštaje o broju inficiranih korona virusom iz srpskih sredina,\nPrimera radi, na Kosovu je 8. jula zabeleženo 214 novoobolelih od korona virusa od 413 testiranih u Prištini. U dnevnom izveštaju Nacionalnog instituta objavljeni su samo podaci testiranih u Prištini, ali ne i iz srpskih sredina. U srpskim sredinama je primera radi poslednjih dana zabeleženo 96 novih slučajeva.\nSpecijalista epidemiologije Zavoda za javno zdravlje u Severnoj Mitrovici doktor Aleksandar Antonijević izjavio je za RSE da se podaci o obolelima u srpskim sredinama unose u jedinstvenu bazu koja je na nivou cele Srbije.\nInače, ukupan broj obolelih od korona virusa na Kosovu, na osnovu izveštaja Nacionalnog instituta za javno zdravlje Kosova, popeo se na 4.100 a 86 osoba je preminulo.


Nakon sedam dana Enver Pendek pronađen živ i zdrav – Kakanj-X\nNakon sedam dana Enver Pendek pronađen živ i zdrav\nNa 29 dec, 2018 278\nNajnovija informacija koju je porodica imala je poziv koji su prije nekoliko dana primili od Envera, kada im je samo rekao da se nalazi kod prijatelja.\nPripadnici GSS Novi Grad Sarajevo tokom drugag dana potrage pronašli Envera Pendeka, koji je, prema informacijama od porodice, nestao iz porodične kuće 10. decembra, a zadnji put je viđen pet dana kasnije u Ahatovićima.\n– Nakon što smo obavili intervju sa porodicom i prikupili sve informacije krenuli smo tragovima koje smo imali. Najnovija informacija koju je porodica imala je poziv koji su prije nekoliko dana primili od Envera, kada im je samo rekao da se nalazi kod prijatelja. Sa porodicom smo se uputili na adresu gdje su smatrali da živi čovjek od kojeg se Enver javio. Pozvali smo patrolu PU Novi Grad sa kojom smo šsli u kuću i zatekli Envera živog i zdravog sa nekoliko osoba. Time je naša akcija traganja za nestalim uspješno završena, saopćili su iz GSS-a Novi Grad Sarajevo.


Maceo Plex i TTP Reunion za najjače izdanje mts Dance Arene! - RTV Santos\nDefinitivno je! I najtraženiji house DJ i producent današnjice Maceo Plex dolazi na EXIT u petak, 8. jula, da kompletira ovogodišnje, superzvezdano izdanje mts Dance Arene! Teksašanin kubanskog porekla sa trajnim prebivalištem u Barseloni, na Petrovaradinsku tvrđavu se vraća na vrhuncu karijere, nakona niza kolosalnih izdanja koja su redefinisala savremenu elektronsku muziku! Numere kao što su „Going Back“, te serija famoznih „Conjure“ singlova ili ultimativni hit „Solar Detroit“ prethode novom, dugo očekivanom studijskom albumu najavljenom za ovu godinu.\nProducent sa bogatom karijerom i pod drugim imenom Maetrik, jedinstven je i po tome što njegovu muziku koriste i objavljuju redom vodeće izdavačke kuće „MINUS“, „Kompakt“, „Drumcode“, ali i njegova lična „Ellum“ etiketa. Poslednjih godina Maceo Plex predvodi programe svih najvećih festivala, a ovog leta pokrenuo je i serijal novih hit žurki na Ibici pod nazivom „Mosaic“ sa gostima kao što su Maya Jane Coles, Daniel Avery, Steffi ili meksički maestro Rebolledo, zvezda ovogodišnje No Sleep Novi Sad bine.\nEXIT Dance Arena 2016 – Full Line Up: https://www.youtube.com/watch?v=r7a6nq8DdzQ&feature=youtu.be\nOvogodišnje izdanje mts Dance Arene ostaće upamćeno i po jednom specijalnom nastupu, koji ovdašnja publika nije imala priliku da uživo vidi celu deceniju! Najpopularniji DJ sastav sa ovih prostora TTP – Teenage Techno Punks, koji su pre skoro 20 godina osnovali Marko Nastić, Dejan Milićević i Miloš Pavlović, okupiće se ponovo u punom, tročlanom sastavu zajedno na zatvaranju programa prve večeri u četvrtak 7. jula! TTP Reunion biće prilika da naša tri, međunarodno priznata producenta ponovo stanu zajedno iza gramofona u sastavu koji je nepovratno obeležio elektronsku scenu celog regiona i probio svetske granice za cele generacije novih umetnika sa Balkana! Program mts Dance Arene ne bi bio kompletan i bez ostalih domaćih i regionalnih zvezda, a ove godine među njima su Insolate, Calavera & Manya, TKNO, The Beatshakers, John Belk, Alexandar Ivković, Roske, Divolly & Markward i La Costa. Specijalni gosti ovoj grupi rezidenta ove godine pridružiće se i popularni štićenik Richija Hawtina, italijanski DJ i producent Fabio Florido, te jedan od vodećih švajcarskih disk džokeja Gil Glaze.\nOvogodišnji koncept No Sleep Novi Sad bine predstaviće četiri noći u znaku nekih od vodećih „underground“ klubova Evrope. Čast da pokrene nesanicu prve noći imaće kultni klub Nitsa iz Barcelone, čiju trodecenijsku istoriju u četvrtak, 7. jula, predstavljaju The Hacker, Rebolledo, DJ Fra aka Ferenc, Tijana T, Klaus, Comrade Winston i Cameron Jack. Petak, 8. jul, rezervisan je za veliku proslavu 25 godina rada famozne tehno institucijeTresor iz Berlina, a za ovu priliku na tvrđavu dolaze Moritz von Oswald, Dasha Rush, Zadig, Psyk, Regen aka Miloš Pavlović i Filip Xavi. I ove godine se očekuje da subota, 9. jula, bude rekordno posećena, a za to se svakako sprema i trenutno najpopularniji evropski klub, Concrete iz Pariza, koji posle velikog uspeha svog Weather festivala na EXIT šalju svoju prvu postavu uz dva domaća pojačanja: Tommy Four Seven, Antigone, Francois X, Shlømo (Live), Lag, te Vegim & Flekitza! Udruženi zajedno, vodeći austrijski elektronski klub Grelle Forelle izBeča i kultna „tehno katedrala“ Drugstore iz Beograda za finale su spremili inovativan i uzbudljiv elektronski zvuk koji na No Sleep Novi Sad binu u nedelju, 10. jula donose Powell (live), Cassegrain, Campbell Irvine (live),Parrish Smith, Laminat Kobermann, 33.10.3402, kӣr (Live) i Lakmus Red (Live).\nPrethodnoRadnici ponovo otvorili Pozorišni klub\nSledećePovećan broj intervencija Hitne pomoći


KAKANJ: Nova vozila za prikupljanje komunalnog otpada - Portal 072info\nKAKANJ: Nova vozila za prikupljanje komunalnog otpada\nU okviru aktivnosti na proširenju mreže sistema prikupljanja i odvoza komunalnog otpada, Općina Kakanj je u saradnji sa Javnim preduzećem „Vodokom“ izvršila nabavku specijaliziranih kamiona za odvoz otpada.\nNakon što je nedavno izvršena nabavka i predstavljanje novog višenamjenskog kamiona-kipera marke “Iveco”, za potrebe Gradske deponije u Kaknju nabavljeno je još jedno novo specijalizirano vozilo marke “Volvo”, koje je namijenjeno za sakupljanje, sabijanje i transport komunalnog otpada.\nNabavkom ova dva kamiona stvoreni su preduslovi da se organizirano odvoženje komunalnog otpada proširi na 11 novih mjesnih zajednica, uz 19 mjesnih zajednica u kojima već postoji organizirani odvoz smeća.\nTako će sistem prikupljanja komunalnog otpada nakon proširenja pokrivati 85 posto teritorije općine.\nUkupna vrijednost ovih investicija za potrebe zbrinjavanja komunalnog otpada je oko 360.000 KM, a sredstva su obezbjeđena iz budžeta općine Kakanj.\nJOLOVIĆ ZAVRŠIO U BOLNICI: Rukometaši Čelika bolji od Krajine\nZa plastenike u Zenici konkurisalo 212 aplikanata


WHO upozorava sve države da se pripreme na povećanje broja zaraženih\nPutnik čeka PCR testiranje na aerodromu Schiphol u Amsterdamu.\n"Pooštrene kontrole na granici mogu da kupe malo vremena, ali sve države treba da se pripreme na porast broja novozaraženih. Ljudi ne treba da se oslanjaju samo na granične kontrole. Najvažnije kod novog soja je da se lako prenosi", rekao je Takeshi Kasai, direktor WHO za zapadni Pacifik.\nOmicron je soj koji je WHO ocijenila kao "zabrinjavajući", a naučnici i dalje prikupljaju informacije o tome koliko je opasan i zarazan. U nekim dijelovima Evrope došlo je do porasta broja oboljelih zbog delta soja.\nNovi soj je prva prijavila Južnoafrička Republika, a naučnica iz te zemlje Michelle Groome, kaže da se je uočen veliki porast novozaraženih zbog omicrona.


Najveća regionalna Leadership i Talent konferencija 27. septembra u Sarajevu - Klix.ba\nDrive 2018. Najveća regionalna Leadership i Talent konferencija 27. septembra u Sarajevu\n23.7.2018. u 13:40\nNajveća regionalna leadership i talent konferencija DRIVE 2018, konferencija o vođenju i razvoju zaposlenika u organizaciji kompanije Kolektiv, održat će se 27. septembra u prostorijama Kongresnog centra hotela Terme u Sarajevu.\nKonferencija je namijenjena svima koji se bave vođenjem i razvojem zaposlenika u privatnom i javnom sektoru: direktorima, menadžerima, vlasnicima kompanija, HR profesionalcima, tim liderima i voditeljima odjela.\nZvijezda konferencije je Karin Volo, stručnjakinja za angažiranost zaposlenika, osobni i organizacijski razvoj, te autorica bestseller-a Engage! Karin posjeduje više od 15 godina iskustva u radu s internacionalnim Fortune 500 kompanijama na dva kontinenta, te je kroz svoje iskustvo stekla dubinski uvid u procese transformacije organizacijske kulture, upravljanja radnim učinkom i razvoja organizacija. Svojom glavnom misijom smatra uvođenje radosti na radna mjesta. Učesnici konferencije će imati priliku da pored Karin Volo čuju i brojne domaće stručnjake kroz niz predavanja i interaktivne radionice.\nKonferencija ove godine donosi niz noviteta: po prvi put u BiH, u okviru Leadership i Talent Conference DRIVE 2018 biće dodijeljena priznanja za Najbolje HR prakse! Otvoren je javni poziv za sve kompanije koje žele da prijave svoje HR projekte i osvoje priznanje za najbolje HR prakse. Riječ je o projektima koje su kompanije implementirale u svom poslovanju te na taj način povećale kvalitet rada svojih radnika i poslovne rezultate kompanije.\nKao i svake godine, zainteresovani učesnici imaju mogućnost izvršiti ranu registraciju za učešće na konferenciji po nižim cijenama, sve do 10. avgusta 2018.


Košarkaši Australije pobedili Italiju na OI - OI 2021 - Dnevni list Danas\nPočetna » Sport » OI 2021 » Košarkaši Australije pobedili Italiju na OI\nKošarkaši Australije pobedili su danas reprezentaciju Italije rezultatom 86:83 u grupi B na Olimpijskim igrama u Tokiju.\nEkipa Australije ušla je u poslednju četvrtinu sa tri poena prednosti i ni u jednom trenutku nije prepustila vođstvo Italijanima.\nNajkorisniji u pobedničkoj ekipi bili su Džok Lendejl sa 18 poena i sedam skokova, Peti Mils sa 16 poena i šest skokova i Nik Kej sa 15 poena i sedam skokova.\nU reprezentaciji Italije najbolji učinak su imali Simone Fontekio i Niko Manion sa 22, odnosno 21 poenom, dok je košarkaš Atlanta Hoksa Danilo Galinari za više od 18 minuta provedenih na terenu ubacio pet poena i zabeležio dva skoka.\nAustralija je trenutno prva u Grupi B sa dve pobede, dok se reprezentacija Italije nalazi na drugom mestu sa jednom pobedom i jednim porazom.\nPlasman u četvrtfinale osiguraće po dve najbolje selekcije iz sve tri grupe, kao i dve najbolje trećeplasirane selekcije.\nAustralijaItalijaKošarkaOlimpijske igre u TokijuTokio


Razvojni rebalans na godišnjicu oslobođenja – Nebojša Vukanović info blog\nDobroslav je bio veliki umjetnik jer sa 160 000 000 maraka tokom osmogodišnje vladavine nije uspio sagraditi nijednu trajnu vrijednost dostojnu pomena, ali je Slavkan već u prvoj godini postao maestro i nadmašio je vjerovatno i najsumornije prognoze najvećih pesimista. I veliki Hudini teško bi uspio proćerdati 24 000 000 maraka, a da nije urađeno ništa osim 20-ak kvadrata fasade iznad tunela i na stadionu malih sportova u Bregovima. Ako je i dalje u snazi, vjerujem da bi vrijedni Žika Misita sa lopatom bez mješalice za dan pripremio beton za sve investicije i radove koji su izvedeni od ponovnog oslobođenja. Svaki početak je težak, a za očekivati je da u predizbornoj godini sa novim kreditima naredni budžet i rebalans budu još više razvojni, da napokon odbacimo mistrije i lopate i modernim mješalicama krenemo u nove radne pobjede za dobro naroda, grada i države. Stari bi ljudi rekli – ne daj Bože gore!\nRaspala se koalicija u Trebinju


Svetska premijera filma “Nečista krv – greh predaka” na Paliću – 24sata online\nSvetska premijera filma “Nečista krv – greh predaka” na Paliću\nFilm “Nečista krv – greh predaka” reditelja Milutina Petrovića imaće svetsku premijeru 22. jula ove godine na Letnjoj pozornici Festivala evropskog filma Palić, koji će biti održan od 17. do 23. jula.\nReditelj Milutin Petrović je o predstojećoj premijeri filma rekao da je na Paliću ta divna projekcija na otvorenom, pod zvezdama.\n“Nama je najvažnije da film krene u bioskope krajem avgusta i u septembru, i da ga tamo vidi mnogo ljudi.\n“Nečista krv – greh predaka” je film kao što su nekada filmovi bili – kao oni filmovi koje volite da gledate više puta. Dok čekamo taj trenutak da ljudi mogu da pogledaju film u bioskopima, Palićki filmski festival je divna prilika da ga pogleda festivalska publika. Sem toga, Palić je internacionalni festival i na njemu je prisutna praktično sva stručna javnost regiona”, rekao je Petrović.\nOn se ovim filmom vraća na Festival evropskog filma Palić nakon 2015. i projekcije ostvarenja “Petlja”.\nDok Trifun priprema dva sina da ga naslede na poziciji vođe među srpskim narodom, muke mu stvaraju ne samo moćni turski begovi nego i sama njegova porodica. Trifun donosi niz teških odluka koje će kasnije uticati na njegove potomke, junake iz romana “Nečista krv”.\nUloge tumače Dragan Bjelogrlić, Anđela Jovanović, Katarina Radivojević, Feđa Štukan, Tim Sejfi, Nela Mihailović, Marko Grabe, Aleksandar Ristovski, Nedim Nezirović, Dejan Bućin, Teodora Dragićević, MIlica Gojković i Vaja Dujović. Film je rađen po scenariju Vojislava Nanovića, koji je adaptirala Milena Marković.\nZa scenografiju je bio zadužen Milenko Jeremić, koji je sa svojim timom za potrebe filma izgradio repliku Vranja iz 19. veka, dok je veličanstvene kostime epohe kreirala kostimografkinja Marina Medenica.\nFim je nastao u produkciji “This and That Productions”.\nPrema rečima Snežane van Hauvelingen, direktorke produkcijske kuće “This and that Productions”, film “Nečista krv – greh predaka” će svetskom premijerom na Festivalu evropskog filma Palić započeti festivalski život u Srbiji i regionu, a beogradska premijera zakazana za 24. avgust u Kombank dvorani:\n“Drago mi je da se festivali i bioskopi vraćaju u svoje normalne tokove i izuzetno se radujemo premijeri filma na Palickom festivalu.\nFilm “Nečista krv – greh predaka” je istorijska drama bazirana na delima Bore Stankovića za koju je scenario maestralno napisao čuveni Vojislav Nanović. Cela ekipa je imala veliku odgovornost ali i izazov da realizuje ovaj film, i nadamo se dobrim reakcijama kako stručne javnosti, tako i publike na Paliću, u Beogradu i Srbiji”, kazala je Hauvelingen.\nOvogodišnje, dvadeset osmo izdanje Festivala evropskog filma Palić, održaće se u tradicionalnom festivalskom terminu, od 17. do 23. jula na Paliću i u Suboticu, u organizaciji Otvorenog univerziteta Subotica.\nFestival se ove godine održava na više lokacija među kojima su jedinstvena Letnja pozornica na Paliću, kao i bioskopi Eurocinema, Abazija i Lifka.\nMnogi od filmova imaće svoju srpsku i regionalnu premijeru upravo na Paliću. Pored bogatog filmskog programa, publika će moći da uživa u brojnim dinamičnim pratećim sadržajima: koncertima, izložbama, promocijama, radionicama i stručnim predavanjima.\nTagovi: festival na palićufilm "Nečista krv - greh predaka"filmski festival\nPremijera predstave "Projekat SOS" večeras u BITEF-u\nPrva izložba ove godine u kraljevačkom kulturnom centru “Ribnica”\n“Osetila sam na svojoj koži!” Pevačica u jutarnjem programu otkrila da je bila zaražena koronom (VIDEO)


Niška televizija » Sale Nacionale govorio na tribini i otvorio izložbu u Nišu (VIDEO)\nObjavljeno 15.01.2014. 18:03\nNovi selektor košarkaške reprezentacije Srbije Aleksandar Đorđević bio je gost tribine posvecćene tehničko-taktičkim elementima košarke, koja je održana na Univerzitetu, u Banovini. U Velikoj sali, koja je bila ispunjenja do poslednjeg mesta, jedan od naših najboljih igrača svih vremena okupljenim je govorio o tri teme: ”Od perspektivnog juniora do vrhunskog igrača”, zatim ”Igra modernog plejmejkera” i na kraju „Balans između kreativnosti u igri i odgovorne igre”. Njegov boravak u Nišu iskoristili smo da ga upitamo o planovima vezanim za našu reprezentaciju.\nZasad se zna da će u stručnom štabu reprezentacije biti Miroslav Nikolić, poznat kao odličan motivator, što je jedan od osnovnih Đorđevićevih ciljeva – vraćanje kulta nošenja dresa sa državnim grbom.\nĐorđević je rekao i da će pratiti dešavanja u niškoj košarci i Konstantinu, održavati kontakt sa ljudima iz grada i kad god bude mogao boraviti u Nišu.\nNakon tribine Đorđević je otvorio izložbu ”Košarka kroz vekove” koja je održana u prostorijama Kancelarije za mlade u Obrenovićevoj ulici. Na njoj su predstavljeni uspesi srpske i jugoslovenske košarke.\nOrganizatori tribine i izložbe bili su Komisija za sport i obrazovanje GO „Medijana“, KK Junior, Studentski parlament Univerziteta u Nišu i Kancelarija za mlade.


Vesti online / Vesti / Ekonomija / Zaev i Čadež: Za region bez barijera\nZaev i Čadež: Za region bez barijera\nMakedonski premijer Zoran Zaev, danas je u Skoplju, na sastanku sa Markom Čadežom, predsednikom predsednikom Privredne komore Srbije i Komorskog investicionog foruma, naglasio da će lično uložiti dodatne napore da se obezbedi slobodna trgovina u regionu Zapadnog Balkana i ukinu protekcionističke mere kao što su prištinske takse na robu iz Srbije i Bosne i Hercegovine.\nPredsednik PKS Marko Čadež i premijer Makedonije Zoran Zaev na sastanku u Vladi Makedonije\n- Svi smo se uverili da je to štetno za ceo region - ocenio je Zaev na sastanku, održanom u Vladi Makedonije.\nČadež je izrazio uverenje da će svest o ogromnim posledicama za privredu ne samo Srbije već i celog Zapadnog Balkana i spremnost političkih lidera da se lično angažuju uticati na privremene institucije u Prištini da povuku nerazumnu odluku, sprečiti još veće gubitke koje trpe privrednici i dovesti do normalizacije trgovine i privrednih tokova u regionu.\nSastanku, na kome je Zaev pružio punu podršku aktivnostima Komorskog investicionog foruma za uklanjanje trgovinskih barijera, jačanje privredne saradnje u regionu i izgradnju zajedničkog regionalnog ekonomskog prostora, prisustvovali su i Kočo Anđušev, vicepremijer zadužen za privredu, Dragan Tevdovski i Krešnik Bektaši, makedonski ministri finansija i ekonomije, Safet Grdžaliju, generalni sekretar KIF-a i Branko Azeski, predsednik Privredne komore Makedonije.\nMarku Čadežu uručeno je priznanje makedonske komore\nPovodom obeležavanja 97 godina postojanja i rada Privredne komore Makedonije, Marku Čadežu, predsedniku PKS i predsedniku Upravnog odbora KIF ZB 6, uručeno je priznanje makedonske komore za doprinos unapređenju regionalne saradnje na Zapadnom Balkanu i lično zalaganje na uspostavljanju i uspešnom funkcionisanju Komorskog investicionog foruma.\nPriznanje za regionalnu saradnju dobio je i Andrej Jovanović, generalni direktor kompanije "Moji brendovi".\nMarko Čadež i Andrej Jovanović sa priznanjima\nEKONOMIJA Srpsko-austrijski poslovni forum u Beogradu\nEKONOMIJA Kristof Lajtl, predsednik Evrokomore: Uspešna saradnja Srbije i Austrije


26/08/2015 - Ozonpress :: internet portal\nIstanbul / Turska / Red Bull King of the Rock / basket 1 na 1 Darko Damnjanović u borbi za svetsku krunu Za svoje šesto izdanje, prvi i jedini globalni 1 na 1 turnir u street basketu, stiže u najveći grad Turske, koji će biti domaćin Red Bull King of the Rock Svetskog Finala na...\nOboleli od multiple skleroze u Srbiji prepušteni su sami sebi, jer ih država godinama ignoriše. Boluju od neizlečive bolesti, lekovi koji samo ublažavaju simptome uglavnom su im nedostupni, a u jedinu banju koja može da im pomogne bar malo, Gornju Trepču, mogu da odu, ali samo o...\nDelegacija crnogorske opštine Pljevlja na čelu sa predsednikom Mirkom Đačićem boravila je danas u poseti Čačku. Sastali su se sa gradonačelnikom Vojislavom Ilićem i njegovim saradnicima, a tom susretu prisustvovali su i čačanski privrednici, predstavnici Instituta za voćarstvo i...\nČačak bi posle košarke i fudbala uskoro mogao da postane i odbojkaški centar Srbije, i to zahvaljujući Odbojkaškom klubu „Lotus“ koji je osnovan u aprilu ove godine. Trener i predsednik kluba, Slađana Rutović, na osnovu svoje dugogodišnje karijere (igrala za Crvenu...\nČačak je danas posetio Njegovo preosveštenstvo Gospodin Justin Episkop žički. Tom prilikom sastao se sa gradonačelnikom Vojislavom Ilićem i njegovim saradnicima. Glavna tema razgovara jeste dosadašnja saradnja opštine i crkvene zajednice i kako tu saradnju unaprediti. Episkom...\nДвери – С а о п ш т е њ е О пустим границама Србије и насељавању странцима Двери су пре две недеље упозориле на планове Европске Уније да Србија постане највећи азилантски центар у Европи за многе изгнанике који своју будућност не нађу у земљама западне Европе...\nУ недељу, 30. августа је завршно вече овогодишњих, јубиларних 10. Летњих духовних вечери у Чачку под називом „Једна је Србијаˮ. Од 22 часа у дворишту КУД Абрашевић наступиће један од најпознатијих савремених српских рок бендова – „357ˮ, познат по родољубивим песм...\nIzmena Zakona o zaštiti industrijskog dizajna pogodiće veliki broj preduzetnika * Administrativno opterećenje privrede procenjeno na 1,3 milijardi evra Da je moguće umesto jedne administrativne procedure uvesti pet istih i umesto jedne takse naplatiti pet, pokazale su izmene...\nFestival „Jarakova gitara“ Pokroviteljstvo: Ministarstvo kulture i informisanja Republike Srbije, Grad Čačak i Dom kulture Čačak Podrška: Muzička škola ‘’Dr Vojislav Vučković’’ Čačak PROGRAM FESTIVALA “JARAKOVA GITARA 2015” 26.08.2015. –14h-Predavanje...\nStečajni upravnik gučkog „Industrijskog kombinata“ (IKG) Aco Milošević oglasio je danas prodaju te fabrike, javnim nadmetanjem, a početna cena iznosi 417 miliona dinara. To je polovina procenjene vrednosti budući da je utvrđeno da imovina stečajnog dužnika, oprema,...\nPerica Vujović (35) iz Arilja želi da donira svoj bubreg devojci koju ne poznaje, samo zato što će možda u budućnosti i njegovom trogodišnjem sinu biti potrebna transplantacija srca. Reč je o Jeleni Đurđević (28) iz Smederevske Palanke, koja je rođena sa jednim bubregom. Ni sama...\nProsečna neto zarada u Srbiji isplaćena u julu 2015. iznosila je 45.601 dinar, što je nominalno više za 2,3 odsto nego prethodnog meseca, a realno je povećanje od 3,2 odsto, saopštio je Republički zavod za statistiku. Prosečna zarada isplaćena u julu u Čačku iznosila je 38.332...\nMetalac preuzima FAD\nKlub poverilaca Fabrike automobilskih delova – FAD u stečaju prihvatio je ponudu kompanije Metalac za preuzimanje ove nekada uspešne firme. “Metalac” je ponudio 242 miliona dinara za kupovinu preduzeća koje se od novembra 2013. godine nalazi u stečaju, a u kom je u januar...


Duplo veća izdvajanja iz budžeta za preduzetnice | Radio Delta 89.5\n-Potpisali smo ugovore sa pedeset žena preduzetnica čime su one dobile sredstva za početak privatnog biznisa, a važno je istaći da se ne radi o kreditima ili pozajmicama, već da su u pitanju bespovratna sredstva koje Grad daje sugrađankama za početak posla. Nadam se da će ih biti još više sledeće godine i da će konkurisati kod Gradske uprave za privredu za otvaranje novih radnih mesta. Novi Sad je u avgustu 2017. imao 3770 manje nezaposlenih u odnosu na isti mesec 2016. godine, od čega su 2000 žene. To je konkretan rezutat naše politike i onoga za šta se kao Grad zalažemo – rekao je gradonačelnik Miloš Vučević i istakao da su sve žene dobile sredstva zahvalјujući svom umeću, kvalitetu aplikacije i biznis plana i poželeo im, ne samo da se održe na tržištu već i da narave iskorak i prevaziđu i svoje najviše cilјeve.\nPrethodni članakPoskupljuje GSP prevoz u Novom Sadu, ali ne i u prigradskim naseljima\nSledeći članakIzložba vina Karlovački vinogradari i vinari i izložba slika „Boje mojih snova“\nSerbia battle championship 15 na Spensu 8. decembra


EU najverovatnije produžava sankcije Rusiji - Sputnjik Srbija\n10:22 20 Oktobar 2020\nEU najverovatnije produžava sankcije Rusiji\n12:46 21.06.2017 Preuzmite kraći link\nLideri zemalja EU mogli bi na samitu 22. i 23. juna da usvoje političku odluku o produžavanju sankcija Rusiji, i to na osnovu predloga koji bi izneli francuski predsednik Emanuel Makron i nemačka kancelarka Angela Merkel, izjavio je neimenovani visoki zvaničnik EU.\nPrema njegovim rečima, očekuje se da će Merkelova i Makron razgovarati sa liderima EU o toku implementacije Minskog sporazuma kada je reč o ukrajinskog krizi.\n„Mora da postoji jasna formulacija Merkelove i Makrona, budući da su oni deo ’Normandijske četvorke‘“, istakao je.\nKako je dodao, u pitanju je politička odluka, zatim će na red doći pravni aspekt i tehničko produžavanje sankcija.\nMeđutim, on je takođe rekao da postoje zemlje unutar EU koje se protive takvoj odluci.\n„Pojedine zemlje smatraju da se produženje sankcija Rusiji radi po automatizmu, iako to ne bi trebalo da bude tako“, zaključio je.\nantiruske sankcije, produženje, samit, EU


Bosanski Petrovac: Šest raseljenih porodica dobilo stanove\nNaslovnica Krajina Bosanski Petrovac Bosanski Petrovac: Šest raseljenih porodica dobilo stanove\nBosanski Petrovac – Današnjom svečanom dodjelom ključeva za šest porodica raseljenih osoba počinje novi život u Bosanskom Petrovcu, gdje su nakon dvadeset godina neizvjesnosti konačno dobili dom.\nSvečanu vrpcu na otvaranju nove zgrade za socijalno stanovanje presjekli su Andrew Mayne, predstavnik UNHCR-a u BiH i regionalni predstavnik UNHCR-a za jugoistočnu Evropu,Mikko Vayrynen, vršilac dužnosti šefa Regionalnog ureda Delegacije Europske unije u BanjOJ Luci i Suzana Jašarević, direktorica za BiH Organizacije Hilfswerk iz Austrije.\n„Postoje plemeniti ljudi, koji su spremni uložiti vrijeme i novac za ljude koji su ugroženi. Ovaj projekt je završen u rekordnom vremenu, i vjerujem da će slični projekti biti nastavljeni, jer nažalost postoje još ljudi koji su stambeno neobezbijeđeni i kojima treba pomoći”, rekao je Zlatko Hujić, načelnik Općine Bosanski Petrovac.\nStambena zgrada sa šest stanova izgrađena je u rekordnih devet mjeseci, a korisnici su raseljene osobe iz Republike Srpske, koji se nisu mogla ostvariti povratak u prijeratna mjesta življenja, te su se odlučili da trajno nastave živjeti u Bosanskom Petrovcu.\n„ Zajedno radimo da bi implementirali Aneksa VII. Projekt je uspješno završen zahvaljujući Hilfswerk Austrije, a UNHCR i Evropska komisija su finansirali ovaj projekt“, istakao je Andrew Mayne, predstavnik UNHCR-a u BiH i Regionalni predstavnik UNHCR-a za jugoistočnu Evropu.\nIzgradnja zgrade za socijalno stanovanje za raseljene osobe dio je 8,1 miliona eura vrijednog projekta “Podrška trajnim rješenjima Revidirane strategije za provedbu Aneksa VII Dejtonskog mirovnog sporazuma”, koji finansira Evropska unija (u iznosu od 7 miliona eura kroz IPA-u 2012), a sufinansira i implementira UNHCR u suradnji sa projektnim partnerima.\n„Ova zgrada za šest korisnika, kojima su i uručeni ključevi, jeste konkretni rezultat podrške Evropske unije osiguranju trajnih rješenja za raseljene“, istakao je Mikko Vayrynen, vršilac dužnosti šefa Regionalnog ureda Delegacije Europske unije u Banja Luci, ne krijući zadovoljstvo onim što je danas vodio u Bosanskom Petrovcu.\nNa svečanosti dodjele stanova raseljenima obratili su se poželjevši sreću korisnicima i Šefket Hafizović, savjetnik ministrice za ljudska prava i izbjeglice BiH, Nisvet Mujanović, savjetnik ministra raseljenih osoba i izbjeglica FBiH, kao i Izudin saračević, premijer Vlade USK. Premijer je ponovo naglasio svoj stav da su najbolji dio Kantona jedinice lokalne samouprave.\n„Ovo je izraz jedne velike brige općinskog načelnika Bosanskog Petrovca da se pronađe kvalitetno rješenje za ove kategorije. Veliko zadovoljstvo je vidjeti osmjeh na licu korisnika ovih stanova“, rekao je premkijer Saračević.\nIzgradnja danas otvorene zgrade za socijalno neprofitno stanovanje u Bosanskom Petrovcu koštala je više od 160 hiljada eura, finansirana je donatorskim sredstvima, uz učešće Općine kroz osiguranja zemljišta, komunalnom infrastrukturom i svim potrebnih građevinskim saglasnostima, u visini od 50 hiljada KM.\nOlivera 21. studenoga 2015. At 11:14\nVidite kako se Dejtonski sporazum ipak lepo sprovodi u praksi, kao što je i ova zgrada sa 6 stanova u Bosanskom Petrovcu, a shodno Aneksu VII istog (Sporazum o izbeglicama i raseljenim licima).


Šta kada nošenje maski više nije obaveza: Da li radnici strahuju? Neki bankari koriste ove metode - Biznis Telegraf.rs\n19/07/21 | 14:21\nSituacija u Engleskoj je sada posebno zabrinjavajuća zbog opuštanja ljudi za vreme prvenstva EURO 2020, ali i zato što građani više putuju. Ni širom sveta nije mnogo bolje\nU Engleskoj je sada ukinut uslov, regulisan zakonom, po kojem je nošenje maski obavezno. Vlada je rekla kako "očekuje i preporučuje" da ljudi svakako i dalje nose zaštitne maske u zatvorenom prostoru.\nAli, ako firme žele da kupci ili putnici koriste masku, sada je na kompanijama da nateraju ljude da to poštuju. Ili, tačnije, njihovi zaposleni će morati da zatraže od klijenata da nose maske.\nBBC je pitao razne grupe radnika kako se osećaju povodom maski, kakav stav imaju o tome, i da li će se od danas i dalje osećati bezbedno - budući da prestaje da važi pomenuta norma.\nVozač autobusa, koji se tim poslom bavi 35 godina, kaže da je "to samo još jedan ekser u kovčegu". Ova grupa radnika ima poseban strah, zbog velikog prometa u toku dana i mnogo ljudi na malom prostoru. Studija je pokazala da su 42 radnika iz javnog prevoza u Londonu preminula od posledica kovida-19.\nProdavci su takođe izloženi većem riziku, zbog neposrednog kontakta s velikim brojem ljudi. Ketrin, zaposlena u jednom supermarketu, smatra da je ukidanje obaveznog nošenja maski - greška, baš kao i "relaksiranje" pravila vezanih za fizičku distancu.\nDodaje da su poslednjih nedelja ustanovili veći broj njihovih posetilaca - pozitivnih na kovid-19. Situacija u Engleskoj je sada posebno zabrinjavajuća zbog opuštanja ljudi za vreme prvenstva EURO 2020, ali i zato što građani više putuju.\nKonobari i barmeni nisu značajno pošteđeni u odnosu na prve dve grupe radnika, a Ferdinand Lajons iz jednog londonskog paba kaže da je "blago prestrašen" povodom aktuelne vesti. Neki stručnjaci su, još relativno na početku pandemije, imali stav da ćemo maske nositi još dugo i da će postati norma i u zapadnom svetu, kao što je na Istoku.\nTelegraf Biznis je nedavno posetio Hygienx, kako bismo iz prve ruke saznali šta će biti s maskama kada prođe korona i kako će se menjati cene.\n- Sa pojavom virusa, logično se pojavila velika tražnja za zaštitnim sredstvima, a pre svega za zaštitnim maskama. U prilog tome govori i podatak da je u prethodnim godinama na tržištu Srbije prosečna godišnja potrošnja zaštitnih (medicinskih) maski za lice iznosila između 2 i 3 miliona komada, dok je u poslednjih godinu dana potrošnja ovih poroizvoda bila na nivou od oko milijardu komada godišnje - rekao nam je Milutin Dobrilović, suosnivač kompanije Hygienx.\nS druge strane, iako vlade možda ukinu stroža pravila, kompanije nisu voljne da to učine. Mnoge planiraju da vrate svoje radnike u potpunosti, na puno radno vreme, kao recimo banka Goldman Saks. Njihovi zaposleni se danas vraćaju na posao, jer ova korporacija ne podržava rad na daljinu, ali će povratak biti drugačiji.\nU Londonu, gde je sedište Goldmana, vredno oko milijardu dolara, neće biti obavezno da bankari budu vakcinisani kako bi dolazili na posao - ali moraju nositi zaštitne maske. U narednim nedeljama, oko 70% radnika bi trebalo da se vrati u svoje kancelarije.\nBeč doneo restriktivne mere: Oni koji u zemlju uđu bez maske i testa suočavaju se sa kaznom\nU Francuskoj treći dan zaredom više od 10.000 novozaraženih: Za skok broja obolelih krivac delta soj


24.01.2019 u 14:54\nVlada u Prištini namerava da proda „svoj” Telekom\nPRIŠTINA – Kosovska vlada je odlučila da započne pripreme za privatizaciju „Kosovo Telekoma”, sa međunarodnim kompanijama koje su već zainteresovane za njegovu kupovinu, prenosti portal „Priština Insajt”. Ovo je treći pokušaj vlade u Prištini da privatizuje srpsku kompaniju, nakon dva prethodna neuspela pokušaja 2011. i 2013. godine. Kosovski ministar ekonomije i razvoja Valdrin Ljuka je, u objavi na svom Fejsbuk nalogu, napisao da je zatražio od Evropske banke za obnovu i razvoj da bude uključena u proces privatizacije „Kosovo Telekoma”, koji bi uključivao pomoć EBRD-a kosovskoj vladi u restrukturiranju kompanije kako bi poboljšala svoje performanse. „Svima sam jasno stavio do znanja da je pre bilo kakve odluke o privatizaciji prioritet poboljšanje performansi i prakse u\n10.01.2019 u 15:51\n„Telekom” juri milion korisnika\n„Telekom Srbija” nastavio je da se širi na tržištu kablovskih operatera što je uprava kompanije već ranije najavila kao strategiju. Posle kupovine Kopernikus kablovskog operatera pre nekoliko dana je obnarodovano da je nacionalni mobilni i sada već kablovski operater kupio još dve firme iz branše – „Radijus vektor” i „AVkom”. I ne samo to. Pregovaraju da kupe još pet manjih operatera, a ceo posao bi trebalo da bude završen u prvom kvartalu ove godine. Vladimir Lučić, koordinator za internet i multimediju „Telekom Srbija grupe” i direktor „Mtela” izjavio je da je kupovina kablovskih operatera uslov za realizaciju razvojne strategije „Milion plus”, kojom treba da dođu do više od milion korisnika televizije i interneta. Poslednjom kupovinom dobili su 120.000 novih internet i televizijskih\n08.01.2019 u 13:32\nLjajić: U 2019. ne očekujem prodaju Telekoma\nBEOGRAD - Ministar trgovine, turizma i telekomunikacija Srbije Rasim Ljajić izjavio je da u ovoj godini ne očekuje prodaju Telekoma Srbija.„Ne očekujem da se nešto dogodi po pitanju prodaje Telekoma. Uvek je bilo interesovaja, pa su različiti fondovi ili kompanije pokazivali interes, a toga ima i dalje. Sve zavisi i od ponuda, ali i poslovne odluke Telekoma. Da li će se ići u proces partnerstava, dogovora, teško mi je da u ovom trenutku kažem”, rekao je Ljajić agenciji Beta. On smatra da su akvizicije Telekoma, koje je to javno predzeće preduzelo u poslednje vreme, u skladu sa modernim, tržišnim poslovanjem. Ljajić je kazao da domaće telekomunikaciono tržište prati globalne trendove gde je takođe bilo ozbiljne krize, jer su određeni servisi, poput Vajbera i Skajpa, uticali na pad


“Sastanak Tačija i Hana priprema za susret u Berlinu” - Gorapress.net\n13.04.2019. u 20:12\n“Sastanak Tačija i Hana priprema za susret u Berlinu”\nNakon što je objavljeno da će se predsednik Kosova Hašim Tači u ponedeljak u Briselu sastati sa evropskim komesarom za pregovore o proširenju Johanesom Hanom, u Beogradu i Prištini su navedene različite teme ovog sastanka.\nBeogradski mediji prenose da će Tači i Han razgovarati o taksi, dok je iz Tačijevog kabineta rečeno da će na sastanku sa evropskim komesarom biti reči o viznoj liberalizaciji i evropskom putu Kosova.\nPredsednik Tači nije nadležan za taksu, dok s druge strane dalji proces vizne liberalizacije za građane Kosova ne zavisi od komesara Hana, tako da je ovo više politički, nego sastanak koji bi doneo neke rezultate, smatra profesor evropskog prava Avni Mazreku.\n„Pitanja vizne liberalizacije i takse ne potpadaju pod nadležnost ove dve institucije, Komsije za proširenje EU i Tačijeve kancelarije. Mislim da je ovo samo politička koncepcija u cilju stvaranja vesti, jer obe strane do sada nisu uspele da omoguće bilo kakav napredak u njihovom glavnom zadatku, a to je normalizacija odnosa Kosova i Srbije“, rekao je Mazreku.\nIzvršni direktor Centra za međunarodnu javnu politiku Mišel Zubenica tvrdi da će Tači i Han razgovarati o viznoj liberalizaciji, ali i o taksi, jer je upravo taksa prepreka Kosovu ka daljoj integraciju u EU.\n„Mislim da će se razgovarati o svemu.Nemoguće je govoriti o viznoj liberalizaciji a da se pritom ne govori o taksama, pošto su protiv tih taksi i ta ista EU i čitava Međunarodna zajednica i same takse su prepreka za kosovske integracije u EU, tako da će sigurno biti razgovora o tome, ali će to samo biti uvod u sastanak u Berlinu“, dodaje Zubenica.\nDa je sastanak evropskog komesara i predsednika Kosova samo priprema za susret u Berlinu slaže se i profesor Mazreku koji smatra da je to poslednji pokušaj Evrope da za ,kako kaže, „evropski problem“ pronađe evropsko rešenje i na taj način izbegne uključivanje Amerike i Rusije. S druge strane, Zubenica navodi da jedino Vašington ima autoritet nad kosovskim političarima i samo on može da utiče na njih da načine kompromis u odnosu sa Srbijom.


Muzika je njegova najveća ljubav: Jovan Božin priznaje da nije razočaran drugim mestom · gradski.online\nKIKINDA- Naš sedamnaestogodišnji sugrađanin, Jovan Božin, takmičenje Stars Balkan, koje je organizovala muzička produkcijska kuća iz Prijepolja, završio je na odličnom drugom mestu.\nOd 250 učesnika, u finale se plasiralo 14 najboljih, a ishod online glasanja rešio je pitanje pobednika. Učenik Gimnazije “Dušan Vasiljev” kaže za GRADSKI da nije razočaran jer je ovo za njega jedno veliko i dragoceno iskustvo:\n-Srećan sam i još uvek nisam svestan šta se dešava. Ovo je prvo muzičko takmičenje na kom sam učestvovao. Prijavio sam se iz znatiželje , ne sluteći da će se ovo desiti. Veliku podršku pružili su mi prijatelji, rodbina i sugrađana, a zahvalio bih i vašem portalu. Mnogi su čitajući tekst, saznali da mogu da glasaju za mene i tako mi pomogli.\nNagrada koju sam osvojio daje mi vetar u leđa jer muzika je moja ljubav oduvek- kaže Jovan i nastavlja:\n– Dobio sam mogućnost da snimim jednu pesmu po izboru i da mesec dana sarađujem sa produkcijskom kućom. Sa nestrpljenjem očekujem da uđem u studio i snimim prvu pesmu. I u budućnosti planiram da se bavim muzikom- otkrio je Jovan.\nPrethodnoKrunisan šampion: “Crvena zvezda” ponovo u Vojvođanskoj ligi, do trona u velikom stilu\nSledećePredstavljamo i nagrađujemo: Ilija Bešlin, đak generacije Tehničke škole


Pirate Bay na sudu - Domino magazin\nPirate Bay na sudu\nJedan od najpopularnijih i svakako kontroverzni torrent site The Pirate Bay pre nekoliko dana je prešao brojku od 10 miliоna korisnika, ali baš i nisu imali povoda za slavlje, jer im je tim povodom uručena tužba za kršenje autorskih prava.\nIako su poslednjih godina administratori The Pirate Baya bili suočeni s nekoliko desetina najava tužbi najvećih izdavačkih kuća, zbog toga se nisu previše zabrinjavali jer ih je do sada štitio švedski zakon prema kom su svoju delatnost obavljali bez ikakvog kršenja pravnog poretka. No kako su krajem 2007. postale sve glasnije vesti o zabrani torrent sadržaja i u evropskim zemljama, moguće je da je upravo pokrenut prvi korak treniranja strogoće nad torrent stranicama.\nLjudi koji stoje iza The Pirate Baya su izjavili da se uopšte ne brinu zbog ove tužbe, iako je ovaj put podignuta u Švedskoj i to od strane javnoga tužioca, što znači da im se s druge strane sudnice neće naći izdavačka kuća, već država. Razlog za nezabrinutost vide u tome što u međuvremenu nije došlo do promena u švedskom zakonu koji bi im branio dosadašnju delatnost, pa su sigurni da ne postoji osnova prema kojoj bi bili osuđeni na dve godine zatvora (koliko im visi nad glavom). Ovih dana ćemo imati priliku da pratimo tok suđenja.\nPrethodni članak Lopov koj ne voli manuelni menjač\nSledeći članak Feng Shui metod


Košarka Autor:Spasoje Veselinović30. Jun. 202010:10 > 10:33\nDeo navijača Partizana je najavio bojkot košarkaškog kluba posle nedavnih dešavanja.\nPartizan je najpre ostao bez šanse da se plasira u Evroligu, iz ekipe je otišao plejmejker Kori Volden, a potom je saradnju sa klubom raskinuo i trener Andrea Trinkijeri.\nTrinkijeri odlazi iz Partizana\nGrupa navijača Partizana koja stoji iza informativnog portala partizan.net, objavila je saopštenje u kom najavljuje bojkot daljih aktivnosti kluba.\n“KK Partizan je imao nedefinisanu sezonu iza sebe. Da li je uspešna ili ne, ne može se utvrditi na osnovu poteza Uprave kluba. U trenutku prekida sezone KK Partizan je bio najuspešniji klub u Evropi, sa dva osvojena trofeja, sa prvim mestom u ABA ligi pred plej of kao i otvorenim putem do titule Evrokupa. Kovid-19 nas je zaustavio ka možda i istorijskoj godini za naš klub”, navodi se u saopštenju.\nDalje, upućeno je pitanje predsedniku kluba.\n“Da li je to bilo dovoljno za Ostoju Mijailovića ili možda čak i previše? Odgovor leži u klubu ili možda u državnom vrhu! Posle ovakve sezone odreći se jednog od najboljih igrača a potom i trenera je odraz da u klubu nisu bili zadovoljni postignutim ili opet ponavljamo možda je ovaj tim uradio više nego što je smeo”.\nPartizan.net je zatim naveo “da sezonu 2020/21 neće konferencijski pratiti i neće pisati izveštaje posle utakmica, jer ne želi da daje legitimitet upravi kluba za nedela”.\n“Status ikebane u ovoj zemlji KK Partizan ne sme da ima, a poslednji potezi Ostoje Mijailovića pokazuju da se upravo ka tome teži. Pojačanje, imena koja će doći, kako za parket, tako i za mesto prvog trenera, neće amnestirati ono što svi vide. KK Partizan ne sme da bude na vrhu, a to je prirodno mesto našeg kluba. Do boljih vremena”, navedeno je.\nJokić najbolji centar NBA u aktuelnoj sezoni